Q=5	C=3	SS=1	LS=1	PS=0	DC=1	LC=0	SD=0	BS=1	G0=130	G1=109	G2=47	DLID=az_RU	BODY=Јени шәхсијјәти ҝејинәк | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кенија жест дили Кирибати Колумбија жест дили Конго Кореја жест дили Куба жест дили Литва Македонија Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Португалија жест дили Румынија жест дили Самоа Словакија жест дили Соломон Адалары пиҹини Тајван жест дили Тонга Тувалу Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман ами амһара африкаанс ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дигорон дуала дхолуо еве едо ермәни ермәни (гәрб) естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан јунан жест дили ҝүрҹү Ҹәнуби Африка жест дили ҹола Һаити креолу Һиндистан жест дили һауса һереро һилигајнон һинд һири-моту әрәб өзбәк\n«Јени шәхсијјәти ҝејинин» (КОЛ. 3:10).\nНӘҒМӘ: 126, 28\nЈени шәхсијјәтә дахил олан һансы хүсусијјәт бирлијә сәбәб олур?\nҺансы саһәләрдә шәфгәт вә хејирхаһлыг ҝөстәрә биләрик?\nТәвазөкар вә мүлајим олдуғумуз нәдән ҝөрүнә биләр?\n1, 2. а) Нәјин әсасында дејә биләрик ки, јени шәхсијјәти ҝејинмәк мүмкүндүр? б) Колослулара 3:10—14 ајәләриндә јени шәхсијјәтә дахил олан һансы хүсусијјәтләр садаланыр?\n«ЈЕНИ шәхсијјәт». Мүгәддәс Китабын «Јени Дүнја Тәрҹүмәси»ндә бу ифадәјә ики дәфә раст ҝәлинир (Ефес. 4:24; Кол. 3:10). Јени шәхсијјәт «Аллаһын ирадәсинә әсасән» јарадылыб. Ону һәр кәс өзүндә јетишдирә биләр. Чүнки Јеһова Аллаһ инсанлары Өз бәнзәриндә јарадыб. Бу да о демәкдир ки, биз Онун ҝөзәл хүсусијјәтләрини тәзаһүр етдирә биләрик (Јар. 1:26, 27; Ефес. 5:1).\n2 Адәмлә Һәввадан гејри-камиллији мирас алдығымыз үчүн үрәјимиздә дүзҝүн олмајан истәкләр јарана биләр. Бундан әлавә, јашадығымыз дүнја да бизә мәнфи тәсир едир. Амма мәрһәмәтли Аллаһымызын көмәји илә биз Онун бәјәндији инсан ола биләрик. Бу мәгсәдә чатмаг үчүн јени шәхсијјәтин бәзи хүсусијјәтләрини нәзәрдән кечирәҹәјик. (Колослулара 3:10—14 ајәләрини охујун.) Һәмчинин тәблиғ хидмәти заманы да бу хүсусијјәтләри неҹә ҝөстәрә биләҹәјимиз һагда данышаҹағыг.\n3. Јени шәхсијјәтин ҹәһәтләриндән бири һансыдыр?\n3 Булус јени шәхсијјәти ҝејинмәји төвсијә едәндән сонра онун бир ваҹиб тәрәфи, ајры-сечкилик етмәмәк һагда данышмаға башлајыр. О дејир: «Бурада јунан вә ја јәһуди, сүннәтли вә ја сүннәтсиз, әҹнәби, скиф *, гул, азад јохдур». Нә үчүн јығынҹагда ирги, милли вә сосиал ајры-сечкилик олмамалыдыр? Һамымыз Мәсиһ Исанын давамчылары кими бир олдуғумуз үчүн (Кол. 3:11; Гал. 3:28).\n4. а) Јеһованын хидмәтчиләри башгалары илә неҹә рәфтар етмәлидир? б) Һансы вәзијјәтләр мәсиһи бирлијини поза биләр?\n4 Јени шәхсијјәти ҝејинән шәхс сосиал вәзијјәтиндән вә иргиндән асылы олмајараг өз диндашлары вә диҝәр инсанларла һөрмәтлә давраныр (Ром. 2:11). Дүнјанын бәзи өлкәләриндә бу, проблемли мәсәләдир. Мисал үчүн, кечмишдә Ҹәнуби Африкада әразиләр иргләрә ҝөрә бөлүнмүшдү. Мәсиһиләр дә дахил олмагла, әксәр инсанлар һәлә дә онлар үчүн ајрылмыш әразиләрдә јашајырлар. 2013-ҹү илин октјабр ајында Рәһбәрлик Шурасы бу әразиләрдә јашајан баҹы-гардашларын бир-бирини јахындан танымасы үчүн тәдбир планы һазырлады (2 Кор. 6:13). Тәдбирин планына нә дахил иди?\n5, 6. а) Ҹәнуби Африкада Аллаһын халгы арасында бирлији мөһкәмләндирмәк үчүн һансы тәдбир ҝөрүлмүшдү? (Мәгаләнин әввәлиндәки шәклә бахын.) б) Бу тәдбир һансы хош нәтиҹәләр верди?\n5 Фәргли дилләрдә данышан вә ја фәргли иргләрдән олан ики јығынҹаг бәзи һәфтәсонлары бир-бирилә әмәкдашлыг етмәли иди. Һәр ики јығынҹагдан олан баҹы-гардашлар бирликдә тәблиғ етмәли, ибадәтләрә бирҝә гатылмалы вә бир-бириләрини гонаг чағырмалы идиләр. Бу тәдбирдә јүзләрлә јығынҹаг иштирак едиб. Тәдбирин ҝәтирдији хош бәһрәләрлә бағлы филиала чохлу мәктублар ҝәлиб. Һәтта Јеһованын Шаһиди олмајан инсанлар да хош тәәссүратларыны бөлүшүбләр. Мәсәлән, бир дин хадими дејиб: «Мән Јеһованын Шаһиди дејиләм. Амма дејә биләрәм ки, сизин тәблиғ фәалијјәтиниз чох јүксәк сәвијјәдә тәшкил олунуб вә аранызда ирги ајры-сечкилик јохдур». Бәс бу тәдбирин мәсиһиләрә ҝәтирдији фајда һагда нә демәк олар?\n6 Коса дилиндә данышан Нома адлы бир баҹы дејир ки, еви шәраитсиз олдуғундан инҝилисдилли јығынҹагдан ағдәрили баҹы-гардашлары евинә дәвәт етмәјә әввәл-әввәл тәрәддүд едирди. Амма ағдәрили баҹы-гардашларла хидмәтә чыхдыгдан вә онларын евиндә гонаг олдугдан сонра баҹы деди: «Онлар да бизим кими ади инсанлар имиш!» Одур ки, гонагпәрвәрлик ҝөстәрмәк нөвбәси онун јығынҹағына чатанда о, јемәк биширир вә бир нечә ағдәрили баҹы-гардашы евинә дәвәт едир. Гонагларын арасында бир ағсаггал да вар иди. Нома бөлүшүр: «О һәтта јешијин үстүндә отурмаға да һазыр иди. Онун бу давранышы мәним үчүн ҝөзләнилмәз олду». Бу ҝүнә кими давам едән бу тәдбирин сајәсиндә баҹы-гардашлар јени-јени достлар газаныблар вә бундан сонра да мәһәббәт телләрини мөһкәмләндирмәк әзминдәдирләр.\nШӘФГӘТИ ВӘ ХЕЈИРХАҺЛЫҒЫ ҜЕЈИНӘК\n7. Нә үчүн шәфгәт ҝөстәрмәјә һәмишә еһтијаҹ вар?\n7 Һәлә ки Шејтанын дүнјасы мәһв олмајыб, биз сынагларла үзләшәҹәјик. Бу ҝүн ишсизлик, ҹидди хәстәликләр, тәгибләр, тәбии фәлакәтләр, оғурлуг вә саирә проблемләр бизи үзүр. Бу чәтин вә сыхынтылы вахтларда бир-биримизә дајаг олмаг үчүн бизә шәфгәтли олмаг лазымдыр. Шәфгәт бизи башгаларына хејирхаһлыг етмәјә тәшвиг едәҹәк (Ефес. 4:32). Јени шәхсијјәтә дахил олан бу ики хүсусијјәт сајәсиндә Аллаһа бәнзәјәҹәк вә инсанлар үчүн тәсәлли мәнбәји олаҹағыг (2 Кор. 1:3, 4).\n8. Јығынҹагда һамыја шәфгәт вә хејирхаһлыг ҝөстәрмәк һансы бәһрәләри верә биләр? Һансы һадисәни мисал чәкмәк олар?\n8 Јығынҹағымыздакы әҹнәбиләрә вә имкансызлара неҹә гајғы ҝөстәрә биләрик? Биз онларла дост олмалы вә јығынҹағын дәјәрли үзвләри олдугларыны һисс етдирмәлијик (1 Кор. 12:22, 25). Ҝәлин Филиппиндән Јапонијаја көчән Даникарлын һадисәсинә бахаг. Әҹнәби олдуғу үчүн ишдә она гаршы ајры-сечкилик едирдиләр. Бир дәфә о, ибадәт ҝөрүшүмүзә ҝәлир. Даникарл дејир: «Јығынҹагдакыларын һамысы јапонлар олса да, онлар мәни меһрибан гаршыладылар, санки онларын кечмиш танышы идим». Баҹы-гардашларын хејирхаһлығы она Јеһова Аллаһла дост олмаға көмәк еләди. Даникарл вәфтиз олду вә һал-һазырда ағсаггал кими хидмәт едир. Јығынҹағын диҝәр ағсаггаллары Даникарл вә онун һәјат јолдашыны јығынҹаг үчүн әсл һәдијјә һесаб едирләр. Ағсаггаллар дејир: «Онлар садә һәјат сүрәрәк өнҹүл кими хидмәт едирләр, бунунла да Падшаһлығы биринҹи јерә гојмагда диҝәрләринә ҝөзәл нүмунәдирләр» (Лука 12:31).\n9, 10. Тәблиғдә шәфгәт ҝөстәрмәк һансы бәһрәләри ҝәтирир? Һансы һадисәни мисал чәкмәк олар?\n9 Инсанларла хош хәбәр һагда данышанда онлара јахшылыг етмәк имканымыз олур (Гал. 6:10). Мигрантлара олан шәфгәт һиссиндән ирәли ҝәләрәк бир чох баҹы-гардаш јени дил өјрәнир (1 Кор. 9:23). Бу, чохлу бәһрәләр ҝәтирир. Мисал үчүн, Австралијада јашајан Тифани адлы өнҹүл баҹы Брисбен шәһәриндәки суаһили дилиндә данышан јығынҹаға көмәк етмәк үчүн бу дили өјрәнмишди. Суаһили дилини өјрәнмәк чох зәһмәт тәләб етсә дә, бунун мүкафаты бөјүк иди. О бөлүшүр: «Әҝәр мараглы вә долғун хидмәт истәјирсинизсә, әҹнәбидилли јығынҹагда хидмәт етмәк әсл сизликдир. Бу, јашадығын өлкәни тәрк етмәдән сәјаһәт етмәјә бәнзәјир. Сизин бејнәлхалг гардашлыгдан фајдаланмаг имканыныз олур вә онун мөҹүзәли бирлик олдуғуну өз ҝөзләринизлә ҝөрүрсүнүз».\nБу аиләјә мигрантлара көмәк етмәјә нә тәшвиг етмишди? (10-ҹу абзаса бахын)\n10 Инди исә Јапонијада јашајан Сакико баҹымызын аиләсинин нүмунәсинә бахаг. Баҹы дејир: «Ев-ев тәблиғ едән заман бразилијалы мигрантларла тез-тез растлашырдыг. Онлара португалҹа Мүгәддәс Китабдан Вәһј 21:3, 4 вә Зәбур 37:10, 11, 29 ајәләрини ҝөстәрәндә онлар марагла гулаг асырдылар вә бәзән ҝөзләриндән јаш сүзүлүрдү». Шәфгәт һисси Сакико баҹынын аиләсини мигрантлара даһа чох көмәк етмәјә тәшвиг етди. О дејир: «Онларын руһани сусузлуғуну ҝөрәндә аиләликҹә португал дилини өјрәнмәји гаршымыза мәгсәд гојдуг». Сонралар бу аиләнин зәһмәти сајәсиндә португалдилли јығынҹаг јаранды. Илләр әрзиндә аилә бир чох мигранта Јеһованын хидмәтчиси олмаға көмәк етмишди. Сакико дејир: «Португал дилини өјрәнмәк хејли әзијјәт тәләб едир. Амма чәкдијимиз зәһмәт бичдијимиз бәһрәләрин јанында һеч дә бөјүк ҝөрүнмүр. Шүкүрләр олсун Јеһоваја!» (Һәвариләрин ишләри 10:34, 35 ајәләрини охујун.)\n11, 12. а) Нәјә ҝөрә јени шәхсијјәти ҝејинмәк дүзҝүн нијјәтдән ирәли ҝәлмәлидир? б) Һәмишә тәвазөкар галмаға бизә нә көмәк едәҹәк?\n11 Јени шәхсијјәти ҝејинмәкдә мәгсәдимиз өзүмүзә алгыш газандырмаг јох, Јеһоваја шәрәф ҝәтирмәк олмалыдыр. Унутмајаг ки, һәтта Аллаһын мәләји өзү һагда јүксәк фикирдә олуб ҝүнаһа батмышды. Әҝәр камил варлыг белә, өзүндәнразылыг тәләсинә дүшүбсә, онда ҝөрүн биз гејри-камил инсанлар бу хүсусијјәтдән узаг дурмаг үчүн нә гәдәр сәј ҝөстәрмәлијик! (Һизгијал 28:17 ајәси илә мүгајисә един.) Бунунла белә, тәвазөкарлығы ҝејинмәк мүмкүндүр. Бу саһәдә бизә нә көмәк едә биләр?\n12 Һәмишә тәвазөкар галмаг үчүн Аллаһын Кәламыны һәр ҝүн мүталиә етмәк лазымдыр (Ган. 17:18—20). Иса Мәсиһин тәлимләри вә тәвазөкарлыгла етдији хидмәтдән өзүмүзә нәтиҹә чыхармағын бизә бу саһәдә хүсуси фајдасы дәјәҹәк (Мәт. 20:28). Мәсәлән, Мәсиһин өз шаҝирдләринин ајагларыны јумасы кими һадисәләрдән чох шеј өјрәнмәк олар (Јәһ. 13:12—17). Бундан әлавә, биз өзүмүзү башгаларындан үстүн һесаб етмәк һисси илә мүбаризә апармаг үчүн дуада Јеһовадан мүгәддәс руһ диләмәлијик (Гал. 6:3, 4; Филип. 2:3).\n13. Тәвазөкар олмағын мүкафаты нәдир?\n13 Мәсәлләр 22:4 ајәсини охујун. Тәвазөкарлыг сечим мәсәләси дејил. Аллаһ һәр бир хидмәтчисиндән тәвазөкар олмағы тәләб едир. Бунунла јанашы тәвазөкар олмағын мүкафаты да вар. Әҝәр тәвазөкар олсаг, јығынҹагда сүлһү вә бирлији горујаҹағыг. Бундан башга, тәвазөкарлыг инсана Аллаһын лүтфүнү газандырыр. Һәвари Бутрус демишди: «Һамыныз бир-биринизлә мүнасибәтдә тәвазөкар олун, чүнки Аллаһ мәғрурлара гаршы чыхыр, тәвазөкарлара исә лүтф ҝөстәрир» (1 Бут. 5:5).\nМҮЛАЈИМЛИЈИ ВӘ СӘБРИ ҜЕЈИНӘК\n14. Мүлајим вә сәбирли олмагда ән ҝөзәл нүмунәни ким гојуб?\n14 Бу ҝүн дүнјада мүлајим вә сәбирли инсана зәиф инсан кими бахырлар. Анҹаг бу ҹүр дүшүнҹә һәгигәтдән чох узагдыр. Чүнки бу ҝөзәл хүсусијјәтләр сонсуз ҝүҹ Саһибиндән гајнагланыр. Јеһова Аллаһ мүлајимлик вә сәбир ҝөстәрмәкдә ән ҝөзәл нүмунәдир (2 Бут. 3:9). Ибраһим пејғәмбәрин вә Лутун вердији суаллара Јеһованын мәләкләри васитәсилә неҹә сәбирлә ҹаваб вердијини јадыныза салын (Јар. 18:22—33; 19:18—21). Һәмчинин Јеһованын Она аси чыхан Исраил халгы илә 1500 илдән чох неҹә сәбирлә даврандығыны хатырлајын (Һизг. 33:11).\n15. Мүлајим вә сәбирли олмагда Иса Мәсиһ бизә һансы нүмунәни гојуб?\n15 Иса Мәсиһ һәлим инсан иди (Мәт. 11:29). О, шаҝирдләринин зәифликләринә гаршы бөјүк сәбир ҝөстәрирди. Мәсиһ хидмәти боју дин рәһбәрләринин һагсыз иттиһамларына мәруз галмышды, бунунла белә о, сон нәфәсинә гәдәр мүлајимлик вә сәбир нүмајиш етдирмишди. Һәтта ишҝәнҹә дирәјиндә әзаб чәкәркән белә, ону едам едәнләр үчүн дуа едирди: «Ата, онлары бағышла, чүнки нә етдикләрини билмирләр» (Лука 23:34). Дәһшәтли ағрылар вә чәтин вәзијјәтләр гаршысында белә, Иса Мәсиһин мүлајим вә сәбирли олмасы адамы һејрәтә ҝәтирир. (1 Бутрус 2:21—23 ајәләрини охујун.)\n16. Мүлајим вә сәбирли олдуғумузу әмәлдә неҹә ҝөстәрә биләрик?\n16 Мүлајим вә сәбирли олмаг үчүн нә едә биләрик? Булус бунун бир үсулуну вурғуламышды: «Бир-биринизә гаршы һәмишә сәбирли олун, биринизин диҝәриндән шикајәти олса да, бир-биринизи үрәкдән бағышлајын. Јеһова сизи үрәкдән бағышладығы кими, сиз дә бир-биринизи үрәкдән бағышламалысыныз» (Кол. 3:13). Бу әмрә әмәл етмәк үчүн биздә мүлајимлик вә сәбир хүсусијјәтләри олмалыдыр. Башгаларыны бағышлајанда исә биз јығынҹагда бирлији горујуб сахламыш олуруг.\n17. Мүлајим вә сәбирли олмаг нә үчүн ваҹибдир?\n17 Мүлајимлији вә сәбри ҝејинмәк истәјә бағлы бир мәсәлә дејил. Бу, бизим хилас олмағымыз үчүн шәртдир (Мәт. 5:5; Јаг. 1:21). Ән әсасы исә биз бу ики хүсусијјәтин сајәсиндә Аллаһы шәрәфләндирир, һәмчинин инсанларын Мүгәддәс Китабдакы мәсләһәтләрә гулаг асмасына сәбәб олуруг (Гал. 6:1; 2 Тим. 2:24, 25).\n18. Мәһәббәт вә ајры-сечкилик етмәмәк бир-бири илә неҹә бағлыдыр?\n18 Мүзакирә етдијимиз бүтүн хүсусијјәтләр мәһәббәт хүсусијјәти илә сых бағлыдыр. Мәсәлән, Мәсиһин давамчысы Јагуб варлылары касыблардан үстүн тутан мәсиһиләрә дүзәлиш вермишди. О ҝөстәрмишди ки, ајры-сечкилик ганунларын шаһы олан «башгасыны өзүнү севдијин кими сев» ганунуну бирбаша позур. Јагуб онлары хәбәрдар едәрәк демишди: «Әҝәр ајры-сечкилик едирсинизсә, ҝүнаһ ишләјирсиниз» (Јаг. 2:8, 9). Бәли, әҝәр биздә мәһәббәт варса, биз инсанлар арасында тәһсилинә, иргинә вә сосиал тәбәгәсинә ҝөрә фәрг гојмајаҹағыг. Бизим һәрәкәтләримиздә, дүшүнҹәмиздә ајры-сечкиликдән әсәр-әламәт олмамалыдыр.\n19. Мәһәббәтә бүрүнмәк нә үчүн ваҹибдир?\n19 Мүгәддәс Китабда јазылыб ки, мәһәббәт «сәбирли вә хејирхаһдыр,.. гүррәләнмир» (1 Кор. 13:4). Падшаһлыг һагда хош мүждәни јајмаға бундан сонра да давам етмәк үчүн һәгигәтән дә бизә сәбир, хејирхаһлыг вә тәвазөкарлыг хүсусијјәтләри чох ваҹибдир (Мәт. 28:19). Әҝәр бу хүсусијјәтләр биздә варса, јығынҹагдакы бүтүн баҹы-гардашларла јола ҝетмәк бизә даһа асан олаҹаг. Мәһәббәтә бүрүнмәјин мүкафаты нәдир? Һәр биримиз мәһәббәт ҝөстәрсәк, јығынҹағымызда бирлик һөкм сүрәҹәк вә Јеһованын ады уҹалаҹаг. Башгалары да бу бирлији ҝөрәндә онларда һәгигәтә гаршы мараг ојанаҹаг. Мүгәддәс Китабда јени шәхсијјәтин тәсвиринин сонунда белә бир тәсирли сөзләр јазылыб: «Бүтүн бунлардан зијадә, мәһәббәтә бүрүнүн, чүнки мәһәббәт инсанлар арасында камил бирлик јарадыр» (Кол. 3:14).\n20. а) Өзүмүзә һансы суаллары вермәлијик? Нә үчүн бу суалларын үзәриндә дүшүнмәјә дәјәр? б) Гаршыда бизи һансы ҝөзәл ҝәләҹәк ҝөзләјир?\n20 Һәр бир инсан өзүндән сорушмалыдыр: «Көһнә шәхсијјәти әјнимдән чыхарыб атмаг үчүн даһа нә едә биләрәм?» Аллаһдан көмәк диләјиб Падшаһлыға ҝирмәјимизә мане ола биләҹәк хасијјәт вә һәрәкәтләрдән азад олмагдан өтрү вар ҝүҹүмүзлә чалышмалыјыг (Гал. 5:19—21). Биз һәмчинин өзүмүздән сорушмалыјыг: «Даима дүшүнҹә тәрзими јениләшдирирәм?» (Ефес. 4:23, 24). Јени шәхсијјәти ҝејиниб ону әјнимиздән чыхармамаг үчүн даима чалышмаг лазымдыр, та ки камиллијә јетишәнәҹән. О заман бүтүн дост-танышларымыз јени шәхсијјәти мүкәммәл дәрәҹәдә әкс етдирәҹәкләр. Ҝөрүн онда һәјат неҹә ҝөзәл олаҹаг!\n^ абз. 3 Мүгәддәс Китабын јазылдығы дөврләрдә скифләрә ҝеридә галмыш, мәдәнијјәтдән узаг бир инсан кими бахырдылар.\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Август 2017\nAudio Аудио-јазылары јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Август 2017


Q=4	C=4	SS=0	LS=0	PS=0	DC=0	LC=0	SD=0	BS=0	G0=19	G1=12	G2=7	DLID=az_RU	BODY=Ҝәләҹәклә бағлы прогнозлар. Сизи ҝәләҹәкдә нә ҝөзләјир?\nНә вахтса өзүнүзүн вә аиләнизин ҝәләҹәји һагда дүшүнмүсүнүз? Ҝәләҹәкдән нә ҝөзләјирсиниз, зәнҝинлик, јохса сәфаләт? Мәһәббәт, јохса тәнһалыг? Өмрүнүз узун олаҹаг, јохса јары јолда гырылаҹаг? Бу кими суаллар мин илләрдир инсанлары дүшүндүрүр.\nБу ҝүн експертләр дүнјадакы тенденсијаны арашдырыр вә буна әсасән ҝәләҹәклә бағлы прогнозлар верир. Онларын бу прогнозларынын бәзиләри ҝерчәкләшсә дә, диҝәрләри нәинки доғрулмур, һәтта бәзән тамамилә әксинә олур. Мисал үчүн, кабелсиз телеграф ихтирачысы олан Гулјелмо Маркони 1912-ҹи илдә белә прогноз вермишди: «Кабелсиз еранын ҝәлиши илә мүһарибәләрә сон гојулаҹаг». Јахуд «Декка» сәсјазма студијасынын рәһбәри 1962-ҹи илдә «Битлз» групу илә мүгавилә бағламагдан имтина едәрәк, ҝитарада ифа едән групларын бу ҝүн-сабаһ дәбдән дүшәҹәјини сөјләмишди.\nБир чохлары фөвгәлтәбии јоллара әл атараг ҝәләҹәк һагда мәлумат алмаға чалышыр. Бәзиләри астрологлара үз тутур; бу ҝүн гороскоплар бир чох журнал вә гәзетләрин ајрылмаз һиссәсидир. Бир башгалары екстрасенсләрә, бахыҹылара мүраҹиәт едәрәк тарот картлар, рәгәмләр, әлдәки ҹизҝиләр васитәсилә ҝәләҹәкләрини өјрәнмәјә чалышыр.\nГәдим дөврдә дә ҝәләҹәк барәдә мәлумат алмаг истәјәнләр фалчылара — танрылардан инсанлара мәлумат чатдырдығыны иддиа едән гадын вә киши каһинләрә мүраҹиәт едирдиләр. Мисал үчүн, рәвајәтә ҝөрә, Лидија һөкмдары Крез Делфидәки (Јунаныстан) фалчыја дәјәрли бәхшишләр ҝөндәрәрәк фарс шаһы Курушла дөјүшсә, бунун нә илә нәтиҹәләнәҹәјини сорушмушду. Фалчы билдирмишди ки, о, Куруша гаршы јүрүш етсә, «бөјүк империјаны» мәһв едәҹәк. Гәләбә чалаҹағына әмин олан Крез дөјүшә чыхыр. Лакин мәһв етдији «бөјүк империја» Крезин өз империјасы олур.\nҜөрдүјүмүз кими, бу фалчынын сөјләдији икибашлы прогнозларын һеч бир мәнасы јох иди. Чүнки һансы тәрәфин галиб ҝәлмәсиндән асылы олмајараг, онун сөзләри дүз чыхаҹагды. Фалчынын сөзүнә инанмаг Крезә баһа баша ҝәлди. Бәс бу ҝүн ҝәләҹәји өјрәнмәк үчүн мәшһур үсуллара үз тутанлар даһа дәгиг мәлумат алырлар?


Q=13	C=10	SS=6	LS=3	PS=3	DC=0	LC=0	SD=0	BS=0	G0=22	G1=18	G2=11	DLID=az_RU	BODY=Бүтүн динләр ејнидир? Һамысы Аллаһа апарыр? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Малта Мјанма Непал Нидерланд Норвеч Самоа Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га газах гырғыз еве ермәни естон зулу ибо иврит илок инҝилис испан италјан кинјаруанда кирунди кореја коса лингала малагаси малајалам маҹар нзема полјак португал румын рус себуан сепеди серб серб (латын) сетсвана сингал словак словен суаһили тагалог таи татар телугу тсонга түрк фин франсыз хорват чех читонга шона јапон јоруба јунан ҝүрҹү Һаити креолу һилигајнон һинд әрәб\nХејр. Бүтүн динләр ејни дејил. Мүгәддәс Китабда Аллаһы разы салмајан бир чох динләрдән данышылыр. Бунлар ики әсас група ајрылыр.\n1-ҹи груп: Сахта аллаһлара ибадәт\nМүгәддәс Китабда сахта аллаһлара ибадәт «пуч», «јарарсыз» кими сөзләрлә тәсвир олунур (Әрәмја 10:3—5; 16:19, 20). Јеһова * Аллаһ гәдим Исраил халгына әмр етмишди: «Мәндән башга аллаһыныз олмамалыдыр» (Чыхыш 20:3, 23; 23:24). Исраиллиләр јад аллаһлара ситајиш едәндә, «Јеһованын Исраилә гәзәби тутду» (Сајлар 25:3; Лавилиләр 20:2; Һакимләр 2:13, 14).\nАллаһ сахта танрылара ибадәтә бу ҝүн дә ејни ҹүр јанашыр (1 Коринфлиләрә 8:5, 6; Галатијалылара 4:8). Аллаһ Она ибадәт етмәк истәјән инсанлара јалан динә ибадәт едән инсанларла әлагәләрини кәсмәји әмр едәрәк демишди: «Буна ҝөрә дә онларын арасындан чыхын, ајрылын» (2 Коринфлиләрә 6:14—17). Әҝәр бүтүн динләр ејнидирсә вә инсанлары Аллаһа тәрәф апарырса, онда нәјә ҝөрә Аллаһ белә бир әмр вермишди?\n2-ҹи груп: Һәгиги Аллаһа бәјәнмәдији тәрздә ибадәт\nБир вахтлар исраиллиләр Аллаһа ибадәт едәркән сахта аллаһлара едилән ибадәт үсулларындан истифадә едирдиләр, амма Јеһова сахта динин һәгиги динә гарышмамасы үчүн буну рәдд етмишди (Чыхыш 32:8; Ганунун тәкрары 12:2—4). Аллаһа бу ҹүр ибадәт етдикләринә ҝөрә, Иса өз дөврүнүн дин рәһбәрләрини мәзәммәт едирди. Чүнки онлар өзләрини үздән диндар кими ҝөстәрирдиләр, амма ријакарҹасына «һагг-әдаләтә, мәрһәмәтә вә сәдагәтә фикир [вермирдиләр]» (Мәтта 23:23).\nЕјнилә, индики дөврдә дә Аллаһа апаран јалныз бир һәгиги дин вар. Бу һәгигәт Мүгәддәс Китабда јазылыб (Јәһја 4:24; 17:17; 2 Тимутијә 3:16, 17). Мүгәддәс Китаба зидд ҝедән тәлимләри өјрәдән динләр инсанлары Аллаһдан узаглашдырыр. Инсанлар Үч үгнум, өлмәз руһ вә әбәди ишҝәнҹә кими сахта аллаһлара ибадәтдән ҝәлән тәлимләрин Мүгәддәс Китаба әсасландығыны фикирләширләр. Бу кими тәлимләр бош шејләрдир, чүнки онлар Аллаһын әмрләрини дини әнәнәләрә сатыблар (Марк 7:7, 8).\nАллаһ дини ријакарлыға нифрәт едир (Титуса 1:16). Инсанлара Аллаһа јахынлашмаға көмәк етмәк үчүн дин онларын ҝүндәлик һәјатларына тәсир етмәли, јәни ритуаллардан ибарәт олмамалы вә ја формал характер дашымамалыдыр. Мисал үчүн, Мүгәддәс Китабда дејилир: «Әҝәр кимсә диндар олдуғуну дүшүнүр, амма дилини ҹиловламырса, о, өз-өзүнү алдадыр вә онун диндарлығы бошдур. Атамыз Аллаһын гаршысында пак вә гүсурсуз диндарлыг будур: чәтинликләрлә үзләшән јетимләрә вә дул гадынлара гајғы ҝөстәрәсән вә өзүнү бу дүнјада ләкәсиз сахлајасан» (Јагуб 1:26, 27). «Крал Јаковун Мүгәддәс Китабы»нда «пак диндарлыг» сөзү гејри-ријакар ибадәт кими верилир.\n^ абз. 5 Мүгәддәс Китаба әсасән Аллаһын ады.\nЕлә ҝүн олаҹаг ки, һамы бирликдә һәгиги Аллаһа ибадәт етсин?


Q=0	C=0	SS=0	LS=0	PS=0	DC=0	LC=0	SD=0	BS=1	G0=13	G1=13	G2=7	DLID=az_RU	BODY=Nur-az.com - Ҹиһад\n22 Мајыс 2022\n19 Шеввал 1443\n1 Хордад 1401\n19 Еким 2014\n“Бәгәрә” сурәсинин 216-ҹы ајәсиндә бујурулур: “(Аллаһын дүшмәнләринә гаршы) дөјүш (ҹиһад) хошунуза ҝәлмәдији һалда, сизә ваҹиб едилди. Бәзән хошламадығыныз бир шеј сизин үчүн хејирли, бәзән дә хошладығыныз бир шеј сизин үчүн зәрәрли ола биләр.(Ону) Аллаһ билир, сиз билмәзсиниз. ” Ујғун сурәнин 218-ҹи ајәсиндә охујуруг: “Һәгигәтән, Аллаһа иман ҝәтирәнләр, (Мәккәдән Мәдинәјә) көчүб ҝәлән вә Аллаһ јолунда ҹиһад едән кимсәләр Аллаһын мәрһәмәтинә үмидвардырлар. Аллаһ бағышлајандыр, рәһм едәндир!”\nҺәр бир јаранмыш өз варлығыны горумагдадыр. Инсан да өз нөвбәсиндә ону мәһв етмәк фикриндә олан дүшмәнлә мүбаризәдәдир. Варлығын вә мәнафеләрин горунмасы фитри бир истәкдир.\nİслам иҹтимаи бир дин олараг һәгигәтә тәслим олмајан бүтүн гүввәләри бәшәријјәтә дүшмән билир. Иши дүнјада мәзлум ганы ахытмагдан ибарәт олан империалистләр Исламы “гылынҹ дини” адландырмагла өз әсил сифәтләрини ҝизләтмәјә ҹәһд едирләр. Һансы ки, шүары “ниса” сурәсинин 128-ҹи ајәсиндә бујурулдуғу кими “сүлһ даһа хејирлидир” олан Ислам башәријјәти бир овуҹ залыма јох, һәгигәтә тәслим олмаға чағырыр. Ислам инсан әмәјинин јох, инсан көнлүнүн мүштәрисидир.\nИслам Пејғәмбәринин (с) һәјаты дөврүндә мүһүм вә чәтин мүһарибәләр баш верир. Бүтүн бу мүһарибәләрдә мүсәлманлар ики јүз нәфәрә гәдәр, кафирләр исә мин нәфәрә гәдәр итки вермишдир. Бу рәгәм бир даһа Исламын сүлһә, мәрһәмәтә олан бағлылығыны ҝөстәрир. Амма бир атом бомбасы атмагла 200 мин инсаны бир анда мәһв едән Америк Исламы терроризмдә сучлајыр.\nДүнјада һәгигәтдән мүгәддәс дәјәр јохдур. Аллаһ-Таала һәгигәтә тәслим олмаға, ону мүдафиә етмәјә, онун уғрунда силаһа сарылмаға чағырыр. Ислам дини бир һәгигәт олараг батилә, зүлмә, истисмара, күфрә ҹиһад елан едир!


Q=13	C=9	SS=4	LS=0	PS=9	DC=0	LC=0	SD=0	BS=1	G0=20	G1=13	G2=6	DLID=az_RU	BODY=Әшија 17 | Онлајн Мүгәддәс Китаб | Јени дүнја тәрҹүмәси\nДәмәшгә гаршы һөкм (1—11)\nЈеһова үммәтләри тәнбеһ едәҹәк (12—14)\n17 Дәмәшгә гаршы һөкм:+ «Будур! Дәмәшг шәһәрләр сырасындан чыхаҹаг,Харабазара чевриләҹәк.+ 2 Аруир+ шәһәрләри бошалаҹаг,Ораларда сүрүләр узаныб динҹәләҹәк.Онлары һүркүдән олмајаҹаг. 3 Әфраимдә истеһкамлы шәһәр,+Дәмәшгдә тахт-таҹ галмајаҹаг.+Арамын сағ галанларыБәни-Исраилин шан-шөһрәти кими олаҹаг», — дејир ордулар Аллаһы Јеһова. 4 «Чүнки о ҝүн Јагубун шан-шөһрәти алчалаҹаг,Бәдәнинин пији әријәҹәк. 5 Бичинчи зәмини бичәндә,Әли илә сүнбүлләри бичәндәО, Рәфајим дәрәсиндә+ башаг јыған адам кими олаҹаг. 6 Зејтун ағаҹы дөјүлдүкдән сонраБашында ики-үч дәјмиш зејтун галдығы кими, Будагларында дөрд-беш зејтун галдығы кими,Тәкҹә галыг галаҹаг»,+ — дејир Исраилин Аллаһы Јеһова. 7 О ҝүн инсан Јараданына бахаҹаг, ҝөзүнү Исраилин Мүгәддәсинә дикәҹәк. 8 О, әли илә јаратдығы гурбанҝаһлара+, бармаглары илә дүзәлтдији Ашера бүтләринә*, бухурданлара бахмајаҹаг. 9 О ҝүн онун истеһкамлы шәһәрләри мешәликдә бахымсыз галмыш јерә охшајаҹаг,+Исраилин гаршысында јијәсиз галмыш бир будаға охшајаҹаг.Бомбош виранәлик олаҹаг. 10 Чүнки сәни гуртаран Аллаһы унутмусан,+Сығындығын Гајаны+ хатырламырсан. Әвәзиндә ҝөзәл бағлар салырсан,Орада өзҝәнин* пөһрәсини әкирсән. 11 Ҝүндүзләр бағыны јахшы-јахшы чәпәрләјирсән,Сүбһдән дуруб тохумуну ҹүҹәрдирсән,Лакин сән азара тутуланда, чарәсиз ағрылар кечирәндә мәһсулун јох олаҹаг.+ 12 Ешидин! Чохсајлы халгларын һај-күјүУғулдајан дәниз кими! Үммәтләрин сәс-күјүҸошгун суларын нәрилтиси кими! 13 Үммәтләрин сәси ҝур суларын сәсинә охшајаҹаг. О, онлары тәнбеһ едәҹәк, онлар узаглара гачаҹаг,Дағ башында күләјин совурдуғу саман чөпүнә,Туфанын апардығы тикан комасына бәнзәјәҹәкләр. 14 Ҝеҹәләр ваһимә басыр. Сәһәр ачылмамыш јох олурлар. Бизи талан едәнләрин пајы будур,Бизи гарәт едәнләрин нәсиби будур.\n^ Јахуд јад аллаһын.


Q=4	C=0	SS=0	LS=4	PS=0	DC=0	LC=0	SD=0	BS=1	G0=17	G1=13	G2=7	DLID=az_RU	BODY=Nur-az.com - ЈАЗАН МӘЛӘКЛӘР ВӘ БӘДӘН ӘЗАЛАРЫ\nЈАЗАН МӘЛӘКЛӘР ВӘ БӘДӘН ӘЗАЛАРЫ\n“Мәһз о ҝүн јер өз һекајәтини сөјләјәҹәк.”\nӘмәлләрин мәләкләр тәрәфиндән јазылмасы вә бәдән үзвләринин бу ҝүнаһлара шаһидлији Гурани-Кәрим ајәләри илә тәсдиг олунмуш һәгигәтдир:\n“Сизин үстүнүздә ҝөзәтчи мәләкләр - јазан вә һөрмәтли олан мәләкләр вардыр.Онлар сизин нә етдикләринизи билирләр.” (“Инфитар”, 10-12.)\n“Нәһајәт, онлар Ҹәһәннәмә ҝәлдикдә гулаглары, ҝөзләри вә дәриләри етдикләри әмәлләр барәсиндә онларын әлејһинә шәһадәт верәҹәкдир.” (“Фуссиләт”, 20.)\n“Гијамәт ҝүнү дилләри, әлләри вә ајаглары етдикләри әмәлләр барәсиндә онларын әлејһинә шәһадәт верәҹәкләр.” (“Нур”, 24.)\n“Бу ҝүн онларын ағызларыны мөһүрләјирик. Етдикләри әмәлләр барәсиндә онларын әлләри бизимлә данышар, ајаглары исә шәһадәт верәр.” (“Јасин”, 65.)\n“Дедијин һәр сөзү онун јанында дуруб ҝөзләјән вардыр.” (“Гаф”, 18.)\n“Мәһз о ҝүн јер өз һекајәтини сөјләјәҹәк.” (“Зилзал”, 4.)\n“...Аллаһ, Онун пејғәмбәри вә мөминләр әмәлләринизи ҝөрәҹәкләр. Сиз гејби вә ашкары билән Аллаһын һүзуруна гајтарылаҹагсыныз, О да сизә нә етдикләринизи хәбәр верәҹәкдир.” (“Төвбә”, 105.)\nӘлбәттә ки, бүтүн бу дејиләнләр кафирләрә вә пешәкар ҝүнаһкарлара аиддир. Чүнки ҝүнаһлардан төвбә едиб иман ҝәтирәнләр рәһмәт әһлидирләр вә онларын кечмиш ҝүнаһларыны шаһидләр хатырламаз.\nҺәзрәт Әли (ә) бујурур: “Төвбә едиб, төвбәси гәбул олунан кәсин әзаларына ҝүнаһларыны өртмәк әмр олунар. Торпаға бујурулар ки, онун ҝүнаһларыны ҝизләсин. Јазан мәләкләрин исә јаздыглары јадларындан чыхарылар.” (“Сәвабул-әмал”, 179.)\nИмам Садиг (ә) бујурур: “Аллаһ халис төвбә едән бәндәсинә мәһәббәт ҝөстәрәр, ҝүнаһларыны дүнја вә ахирәтдә өртәр. Мәләкләр јаздыглары ҝүнаһлары унудар вә Гијамәтдә Аллаһла ҝөрүшдүкләри вахт һеч бир ҝүнаһа шаһид дура билмәзләр.” (“Биһарул-әнвар”, 6-28.)\n“Ја Рәбби, ја Рәбби, ја Рәбби. Ја Илаһи вә Сәјјиди вә Мәвлајә вә маликә ригги, ја мән бијәдиһи насијәти, ја әлимән бизурри вә мәскәнәти, ја хәбирән бифәгри вә фагәти, ја Рәбби, ја Рәбби, ја Рәбби! Әсәлукә биһәггикә вә гудсикә вә әзәми сифатикә вә әсмаикә ән тәҹәлә әвгати минәл-ләјли вән-нәһари бизикрикә мәмурәтән, вә би хидмәтикә мәвсуләтән, вә әмали индәкә мәгбуләтән, һәтта тәкунә әмали вә әвради куллуһа вирдән ваһидән, вә һали фи хидмәтикә сәрмәдән, ја Сәјјиди, ја мән әләјһи муәввәли, ја мән иләјһи шәкәвту әһвали, ја Рәбби, ја Рәбби, ја Рәбби”\n(“Ја Рәбб, ја Рәбб, ја Рәбб. Еј Мәбудум, еј Ағам, еј Мөвлам, еј ихтијар саһибим, еј талејим әлиндә олан, еј чарәсизлијимдән хәбәрдар, еј јохсуллуғумдан аҝаһ олан! Ја Рәбб, ја Рәбб, ја Рәбб. Сәни өз һәгигәтинә пак вә мүгәддәс затына, ән үстүн сифәт вә адларына анд верәрәк истәјирәм ки, сәни јад етмәклә вахтларымы абад едәсән, Өз хидмәтинә мүвәффәг едәсән, ишләрим һүзурунда гәбул олунсун, бүтүн әмәлләрим вә дилимә ҝәлән сөзләрим бир зикр олсун, вә даим Сәнә хидмәт һалында олум. Еј Ағам, еј мәним етимадым! Еј һалымдан Она шикајәтләндијим кәс! Ја Рәбб, ја Рәбб, ја Рәбб.”)


Q=8	C=2	SS=5	LS=0	PS=2	DC=0	LC=0	SD=0	BS=1	G0=27	G1=16	G2=5	DLID=az_RU	BODY=Булусун ҹәсарәтли баҹысы оғлу | Өвладларымызы өјрәдәк\nҜәл сәнинлә дајысынын һәјатыны хилас едән ҝәнҹ оғлан һаггында өјрәнәк. Бу ҝәнҹ оғланын дајысы һәвари Булус иди. Дүздүр, бу ҝәнҹ оғланын адыны билмәсәк дә, онун чох ҹәсарәтли олдуғу бизә мәлумдур. Билирсән, о нә едиб? ~\nБулус Јерусәлимдә зинданда иди. О, инсанлара Иса һаггында данышдығы үчүн һәбс олунмушду. Бәзи пис инсанлар Булуса нифрәт едирдиләр вә ону өлдүрмәк үчүн һијләҝәр бир план гурмушдулар. Онлар өз араларында сөзләшдиләр: «Ҝәлин сәркәрдәјә дејәк ки, о, әсҝәрләринә Булусу мәһкәмәјә ҝәтирмәји тапшырсын. Биз исә јолда ҝизләнәрик. Булус әсҝәрләрлә һәмин јолдан кечәндә она һүҹум чәкәрик».\nБулусун баҹысы оғлу дајысыны вә сәркәрдәни суи-гәсд барәдә хәбәрдар етди\nБулусун баҹысы оғлу бу пландан хәбәр тутур. О нә едир? Бу ҝәнҹ һәбсханаја ҝедир вә ешитдикләрини дајысына данышыр. Булус она деди ки, билдикләрини јубанмадан ҝедиб сәркәрдәјә данышсын. Сәнҹә, бу ҝәнҹ оғлана сәркәрдә илә данышмаг асан иди? ~ Тәбии ки, јох. Чүнки сәркәрдә сәлаһијјәтли бириси иди. Анҹаг бу ҝәнҹ ҹәсарәтли давранараг һәр шеји сәркәрдәјә данышды.\nБу сөһбәтдән сонра сәркәрдә нә етмәк лазым олдуғуну чох ҝөзәл билирди. Булусу горумаг үчүн о, тәхминән 500 әсҝәр сечди вә онлара тапшырды ки, Булусу елә һәмин ҝеҹә Гејсәријјәјә апарсынлар. Булусун һәјатыны хилас едә билдиләрми? ~ Бәли. Мәрдимазар адамлар Булуса һүҹум чәкә билмәдикләринә ҝөрә план баш тутмады.\nБу әһвалатдан нә өјрәндин? ~ Сән дә Булусун баҹысы оғлу кими ҹәсарәтли ола биләрсән. Башгаларына Јеһова һаггында данышанда биздән ҹәсарәтли олмаг тәләб олуна биләр. Бәс, сән сәмави Атан Јеһова һаггында ҹәсарәтлә даныша биләрсәнми? ~ Әҝәр ҹәсарәтли олсан, сән дә киминсә һәјатыны хилас едә биләрсән.\nҺәвариләрин ишләри 23:12—24\nМәтта 24:14; 28:18—20\n1 Тимутијә 4:16\nБәзи мәрдимазар адамлар Булуса нә етмәк истәјирдиләр?\nБулусун баҹысы оғлу нә етди? Нәјә ҝөрә бунун үчүн ҹәсарәт тәләб олунурду?\nСән дә Булусун баҹысы оғлу кими ҹәсарәтли олдуғуну неҹә ҝөстәрә биләрсән?


Q=0	C=0	SS=0	LS=0	PS=0	DC=0	LC=0	SD=0	BS=1	G0=34	G1=30	G2=14	DLID=az_RU	BODY=Nur-az.com - Һизбуллаһ Суријада беш иллик дөјүшә һазырлашыр\n13 Касым 2014\nҺизбуллаһ Суријада беш иллик дөјүшә һазырлашыр\nҺизбуллаһ артыг Сурија мүһарибәсинин узун сүрәҹәк бир мүһарибә олаҹағы гәнаәтиндәдир. Буна ҝөрә өз стратеҝијасыны узун мүддәт үчүн һазырлајыб.\nNur-az.com-ун Фарс Неwс-а истинадлы мәлуматына әсасән, һазырда Сурија дөрд һиссәјә бөлүнмүшдүр вә һәр бир һиссә бир-бирилә дөјүшүр. Бу өлкә һәм дә парчаланма тәһлүкәсилә гаршы-гаршыјадыр. Хүсусилә өлкәдә олан хариҹи гүввәләрин варлығы ҝәләҹәк 5 илә гәдәр сүрәҹәк.\nБу дөрд һиссә бунлардыр:\n1. Сурија вә мүттәфигләри;\n2. ИШИД вә она бағлы груплар;\n4. Азад Сурија Ордусу вә она бағлы груплар.\nҺизбуллаһын фикринҹә Суријадакы зәрури вә стратежи планлар беш ил үчүн һазырланыб. Буна ҝөрә дә бу һәрәкат өзүнүн Суријадакы варлығы, һәрби програмлары вә мүдафиә груплары үчүн 5 иллик план һазырлајыб. Бу план тәшкилатын Ливандакы өзәјинә һәр һансы бир зәрбәнин ҝәлмәмәсинә һесабланыб. Суријанын ордусу өлкәнин бөјүк бир әразисинә нәзарәт едир. Бу да Һизбуллаһ үчүн бөјүк бир ҹәбһәдә дөјүш тәлими кечмәк демәкдир.\nҺизбуллаһ Суријадакы мүһарибәнин узун мүддәт үчүн һесабландығыны билдији үчүн шәхси һејәт бахымындан чәтинлик чәкмир. Һизбуллаһ билир ки, сонда Сурија илә Ливанын јоллары ајрылаҹаг. Буна ҝөрә дә шура мәҹлиси вә Сејид Һәсән Нәсруллаһа табе олаҹаг бир тәшкилатын Суријада да грулмасыны јолунда да сәј ҝөстәрир. Һазырда Һизбуллаһын јүксәк рүтбәли кадрлары Сурија, Ираг вә Јәмәндә фәалијјәт ҝөстәрирләр. Мүхтәлиф әмәлијјатлары ајрыҹа вә ја Ливанла әлагә јарадараг һәјата кечирирләр. Белә ки, Ираг, Сурија, Ливан вә Јәмәндәки бу фәал варлыг Сејид Һәсән Нәсруллаһын бу сөзләринә там ајдынлыг ҝәтирир: “ Сизинлә мүбаһисә етмәјә вахтымыз галмајыб. Чүнки Һизбуллаһ Ливан сәрһәдләриндән кәнара чыхыб ки, өзүнүн стратежи варлығыны Сурија, Јәмән вә башга јерләрдә сүбута јетирсин.”\nБу арада Һизбуллаһын јүксәк тәҹрүбәли һәрби кадрларынын дүнјанын ән ҝүҹлү ордуларындан бири сајылан Исраил ордусу илә мүһарибәдән газандығы тәҹрүбәси Гүсејр, Гәләмун, Ғутә, Һәләб вә саир Сурија шәһәрләриндә өзүнү ҝөстәрди. Беләҹә Һизбуллаһ Сурија дөвләтинин сәрһәдсиз дәстәјини газанды. Бунунла да әксәријјәти Суријанын өз халгы олан 50 мин нәфәрлик орду һазырлады. Бунларын бәзиси христиан, дәрузи вә әһли-сүннә олсалар да, Һизбуллаһын һәрби әгидәсинә малик олан силаһдашлардырлар.\nСурија режиминин өз истәјилә јаранмыш бу һәрби гүввәләр елә Сурија режими тәрәфиндән тәҹһиз олунурлар. Сурија Һизбуллаһы Сурија ордусу илә там әмәкдашлыг едир, өлкәнин сијасәт вә стратежи һәрби һәдәфләрини дәстәкләјир. Бу гүввәләр Суријада ишғалдан азад едилмиш әразиләрин горунмасында вә бәзи сәрһәд мәнтәгәләрә нәзарәт етмәкдә вәзифәлидирләр.\nҺизуллаһ Сурија вә Ирагдакы аддымларыны Ливандакы аддымларынын ајрылмаз һиссәси сајыр. Тәшкилат бу фикирдәдир ки, ИШИД вә ән-Нүсрәнин бу өлкәләрдә олдуғу мүддәтдә, Һизбуллаһ да бу өлкәләрдә олмалыдыр. Һизбуллаһын Ираг вә Суријадакы бүтүн гүввәләри Ливандакы баш команданлыға табедирләр. Белә ки, баш команданлыг нәјисә зәрури сајса, онлар вәзијјәти дәјишә биләрләр. Һизбуллаһын фикринҹә Исраиллә мүһарибә еһтималы һәмишә вар. Буна әсасән, бу еһтимал реала чеврилсә өз гүввәләрини сәфәрбәр етмәкдә проблемлә гаршылашмајаҹаг. Чүнки өзүнү бу еһтимал үчүн там һазырлајыб. Буна ҝөрә дә Һизбуллаһын ҝениш јајылмасына ҝөрә өз гүввәләрини топарламагда чәтинликлә үзләшәҹәји барәдә иддиалар һәгигәти әкс етдирмир.\nБу мәсәлә Иран һаггында да там анламы илә реалдыр. Иранын СЕПАҺ гүввәләринин һәрби командирләри вә пешәкар гүввәләринин Ливан вә Суријада Һизбуллаһла бирҝә олмасы Гәрб вә бүтүн тәкфирчи террорчулара бир месаждыр; Ливан, Сурија вә Ираг Иранын стратежи әһәмијјәт вердији әразидир. ИШИД әлејһинә коалисија гүввәләринин һавадан һүҹуму һеч вахт гуру әмәлијјатларынын јерини верә билмәз. Иран Ливандан башга өзүнә мүттәфиг өлкәләрин истәји олдугда һеч бир көмәји әсирҝәмәјәҹәк. Ливанда исә Һизбуллаһ өзү реҝионун стратежи мәнафејини тәһдид едән стратежи тәһлүкәләри дәф етмәјә гадирдир. Истәр бу тәһлүкә дахилдән олсун, истәрсә дә хариҹдән.


Q=9	C=0	SS=0	LS=0	PS=9	DC=0	LC=0	SD=0	BS=3	G0=2	G1=0	G2=0	DLID=az_RU	BODY=Сонҝ 146—Аллаһ һәр шеји тәзә едир | Дини маһны\nАллаһ һәр шеји тәзә едир\n1. Ҝөјдә гурулуб Аллаһын Шаһлығы,\nМәсиһ ирс алыбдыр тахты-таҹы.\nШејтан хар олду, арынды ҝөјләр,\nРәббин нијјәти һәјата кечәр.\nАллаһ бизимлә олаҹаг,\nЧадры јердә гурулаҹаг.\nАғры-аҹы тезликлә јох олар,\nДүшмән өлүм тамам мәғлуб олар.\nАллаһ јердә едир јени шејләр,\nДоғрудур, бил, бу сөзләр.\n2. Гој һамы ҝөрсүн мүгәддәс шәһәри,\nҜүнәштәк парлаг тәзәҝәлини.\nРәббин ҹалалы ҝур ишыг сачыр,\nНуру аләмә даим јајылыр.\n3. Рөвнәг мәнбәјидир Рәббин шәһәри,\nБу јер олаҹаг ҹаһанын фәхри.\nХалглар нурунда даим јеријир,\nГөвмү бу нуру инди әкс едир.\n(Һәмчинин бахын: Мәт. 16:3; Вәһј 12:7—9; 21:23—25.)\nАллаһ һәр шеји тәзә едир (Нәғмә 146)


Q=2	C=0	SS=0	LS=0	PS=2	DC=0	LC=0	SD=0	BS=1	G0=24	G1=19	G2=9	DLID=az_RU	BODY=Он ҹүзамлыдан јалныз бири гајыдыр (Лука 17) | Иса пејғәмбәрин һәјаты\nИСА ПЕЈҒӘМБӘР ОН ҸҮЗАМЛЫЈА ШӘФА ВЕРИР\nСинедрионун Иса Мәсиһи өлдүрмәк ҹәһди баш тутмур, чүнки Мәсиһ Јерусәлимдән чыхыб Әфраим шәһәринә ҝедир. Бу шәһәр Јерусәлимдән шимал-шәрг истигамәтиндә јерләшир. О, шаҝирдләри илә бирҝә бурада, дүшмәнләриндән кәнарда галыр (Јәһја 11:54). Амма ерамызын 33-ҹү илинин Пасха бајрамы јахынлашдығы үчүн Иса пејғәмбәр тезликлә јенә јола чыхыр. О, Сәмәријјәдән кечиб шимала тәрәф, Ҹәлиләјә ҝедир. Бу, Мәсиһин Ҹәлиләјә өлүмүндән габаг сонунҹу сәфәридир.\nИса пејғәмбәр јолун башланғыҹында кәндбәкәнд сәјаһәт едәндә о, он ҹүзамлыја раст ҝәлир. Хәстәлијин бәзи формалары еләди ки, о тәдриҹән инсан бәдәнинин мүхтәлиф үзвләрини — әл вә ајаг бармагларыны вә ја гулағыны чүрүдүб төкүр (Сајлар 12:10—12). Аллаһын Ганунуна ҝөрә ҹүзамлы «мурдарам, мурдарам» дејә гышгырмалы вә инсанлардан тәҹрид олунмалыдыр (Лавилиләр 13:45, 46).\nБуна ҝөрә дә бу он ҹүзамлы Иса Мәсиһә јахынлашмыр, узагда дуруб гышгырыр: «Иса, Мүәллим, бизә рәһм ет!» Мәсиһ онлары ҝөрәндә дејир: «Ҝедин өзүнүзү каһинләрә ҝөстәрин» (Лука 17:13, 14). О, бунунла Аллаһын Ганунуна һөрмәт етдијини ҝөстәрир, чүнки, Гануна әсасән, ҹүзамлынын сағалдығыны мәһз каһинләр халга елан етмәли идиләр. Јалныз бу тәгдирдә онлар јенидән сағлам адамларын арасында јашаја биләрдиләр (Лавилиләр 13:9—17).\nБу он ҹүзамлы, Иса пејғәмбәрин харигүладә ҝүҹүнә инандыгларындан һәлә сағалмамыш, каһинләрин јанына ҝедирләр. Јолда икән онлар һисс едирләр ки, сағалырлар. Бунунла онлар Мәсиһә иман ҝәтирмәјин бәһрәсини ҝөрүрләр.\nҸүзамдан тәмизләнәнләрдән доггузу өз јолларына давам едир, бири исә Иса Мәсиһи тапмаг үчүн ҝери гајыдыр. Бу адам сәмәријјәлидир. Иса пејғәмбәр ону сағалтдығы үчүн бу адам она чох миннәтдардыр. О, бунун Аллаһын мөҹүзәси олдуғуну дәрк едир вә буна ҝөрә дә Аллаһа уҹадан шүкүр едир (Лука 17:15). Сонра да пејғәмбәри тапанда онун ајагларына дүшүб тәшәккүр едир.\nИса пејғәмбәр әтрафдакы адамлара дејир: «Мәҝәр он нәфәр тәмизләнмәди? Бәс галан доггуз нәфәр һаны? Башга халгдан олан бу адамдан савајы Аллаһы мәдһ етмәк үчүн ҝери гајыдан олмады?» Сонра исә пејғәмбәр сәмәријјәли адама дејир: «Дур ҝет, иманын сәни сағалтды» (Лука 17:17—19).\nИса пејғәмбәр он ҹүзамлыны сағалтмагла Аллаһын она дәстәк олдуғуну ҝөстәрир. Бу адам һәм онун әли илә шәфа тапыр, һәм дә еһтимал ки, һәјат јолуна гәдәм гојур. Дүздүр, биз Аллаһын Иса Мәсиһин васитәси илә мөҹүзә ҝөстәрдији заманда јашамырыг. Амма Мәсиһә иман ҝәтирмәклә биз әбәди һәјата апаран јола гәдәм гоја биләрик. Бәс биз сәмәријјәли киши кими миннәтдарлығымызы ҝөстәририк?\nИса пејғәмбәри өлдүрмәк истәјәндә о, һара ҝедир?\nОн ҹүзамлы нәјә ҝөрә Иса пејғәмбәрә јахынлашмыр вә нә үчүн пејғәмбәр онлары каһинин јанына јоллајыр?\nСәмәријјәли кишинин һадисәси бизи нә һагда дүшүнмәјә тәшвиг едир?


Q=7	C=3	SS=3	LS=3	PS=0	DC=0	LC=0	SD=0	BS=0	G0=18	G1=16	G2=10	DLID=az_RU	BODY=Мән неҹә Јеһованын Шаһиди ола биләрәм?\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Валенсија Вјетнам Гренландија Данимарка Индонезија Исвеч Камбоҹа Литва Македонија Малта Мјанма Непал Нидерланд Норвеч Раратонга Самоа Соломон Адалары пиҹини Таити Тонга Увеа Уелс Украјна Фарер Чин (мандарин, садәләшдирилмиш) Чин (мандарин, әнәнәви) албан алман амһара африкаанс баса (Камерун) баск батак (тоба) бислама болгар венда га газах гуарани гуҹарат гырғыз еве ермәни ермәни (гәрб) естон зулу ибан ибо иврит илок инҝилис испан италјан карен (сго) каталан кечуа (Куско) кинјаруанда кирунди кореја коса куанјама лингала малагаси малај малајалам мам мајја маҹар науатл (Хуастека) нгабар ндебеле (Зимбабве) нзема осетин папјаменто (Күрасао) полјак португал пәнҹаб румын рус свати себуан сепеди серб серб (латын) сетсвана сингал словак словен суаһили тагалог таи татар таҹик телугу тетум (Дили) тив тигре тохолабал түрк урду ујғур (кирил) фанте фарс фин франсыз хорват чех читонга (Малави) чичева чол шона јапон јоруба јунан ҝүрҹү Һаити креолу һауса һилигајнон әрәб\nЈеһованын Шаһиди олмаг үчүн һансы аддымлары атмалы олдуғумузу Иса Мәсиһ тәсвир етмишди. Бу сөзләр Мәтта 28:19, 20 ајәләриндә јазылыб. Орада дејилир ки, Иса Мәсиһин шаҝирди олмаг үчүн инсан Јеһова Аллаһ һагда данышмалы, јәни шаһидлик етмәлидир.\nАддым 1. Мүгәддәс Китаб тәлимләрини өјрәнмәк. Иса давамчыларына шаҝирд һазырламағы вә онлары өјрәтмәји тапшырмышды (Мәтта 28:19, 20). «Шаҝирд» сөзү һәрфи мәнада «өјрәнҹи» демәкдир. Мүгәддәс Китабда хүсусилә Иса Мәсиһин өјрәтдији тәлимләр јер алыб. Бу тәлимләр сизә хошбәхт вә мәналы һәјат сүрмәјә көмәк едә биләр (2 Тимутијә 3:16, 17). Сизә пулсуз Мүгәддәс Китаб дәрсләри васитәсилә Мүгәддәс Китаб тәлимләрини өјрәтмәјә шад оларыг (Мәтта 10:7, 8; 1 Салоникилиләрә 2:13).\nАддым 2. Өјрәндикләрини тәтбиг етмәк. Иса Мәсиһ демишди ки, өјрәнән инсан онун әмр етдији һәр шејә риајәт етмәлидир (Мәтта 28:20). Бу о демәкдир ки, Мүгәддәс Китаб дәрсләри садәҹә билијинизи артырмајаҹаг, о һәм дә дүшүнҹәләринизи вә һәјатынызы дәјишмәјә көмәк едәҹәк (Һәвариләрин ишләри 10:42; Ефеслиләрә 4:22—29; Ибраниләрә 10:24, 25). Иса Мәсиһин әмрләрини јеринә јетирән инсан һәјатыны Јеһоваја һәср едиб Мәсиһин давамчысы олмаг гәрарыны верир (Мәтта 16:24).\nАддым 3. Вәфтиз олмаг (Мәтта 28:19). Мүгәддәс Китабда вәфтиз дәфн едилмәклә мүгајисә едилир. (Ромалылара 6:2—4 ајәләри илә мүгајисә ет.) Мәҹази диллә десәк, вәфтиз кечмиш һәјат тәрзинә ҝөрә өлмәк вә јени бир инсан кими һәјата башламагдыр. Сизин вәфтиз олунмағыныз ҝөстәрәҹәк ки, сиз Иса Мәсиһин тәсвир етдији илк ики аддымы атмысыныз вә Аллаһдан тәмиз виҹдан истәјирсиниз (Ибраниләрә 9:14; 1 Бутрус 3:21).\nВәфтизә һазыр олдуғуму неҹә анлаја биләрәм?\nЈығынҹағын ағсаггаллары илә данышын. Онлар сизә бунун нә демәк олдуғуну баша дүшдүјүнүзү, өјрәндикләринизи тәтбиг етдијинизи вә өз истәјинизлә һәјатынызы Јеһоваја һәср етмәк истәдијинизи анламаға көмәк едәҹәкләр (Һәвариләрин ишләри 20:28; 1 Бутрус 5:1—3).\nБу аддымлар валидејнләри Јеһованын Шаһиди олан ушаглара да аиддир?\nБәли. Биз өвладларымызы «Јеһованын тәрбијәси вә өјүд-нәсиһәтилә», Мүгәддәс Китабда јазылан әмрләрә әсасән бөјүдүрүк (Ефеслиләрә 6:4). Лакин бөјүјәндән сонра онлар Мүгәддәс Китаб тәлимләринә, өјрәндикләринә, гәбул етдикләринә вә тәтбиг етдикләринә әсасән өз шәхси гәрарларыны вермәли, сонра вәфтиз олунмалыдырлар (Ромалылара 12:2). Нәтиҹә етибары илә, һансы ибадәти сечәҹәјинә һәр кәс өзү гәрар вермәлидир (Ромалылара 14:12; Галатијалылара 6:5).


Q=6	C=6	SS=0	LS=0	PS=0	DC=0	LC=0	SD=0	BS=0	G0=40	G1=22	G2=6	DLID=az_RU	BODY=Маддә -“ вар олду” һалы йох, “вар олсун” һалыдыр. — AQRA Elmin İnkişafına Dətsək İctimai Birliyi\nМаддә бир адлы, чох мәналыдыр. Маддә вар олманын физики-кимйәви һалыдыр. Рийази-һәндәси һалы дейил. Варлығында, бүтүн мәлум вә намәлумларын мәзмуиси һалыдыр. Маддә мәзмуиси аләмләрин ишыг топлум һалыдыр. Маддә -“ вар олду” һалы йох, “вар олсун” һалыдыр. Маддә әтрафын һалына ҝөрә дәйишилә билмир. О, әтрафын һәмаһәнҝ һалына уйғунлашдырылма һалыны дәйишә билән һалыдыр. Дәйишдийи гәдәриндә дә йенә дә намәлум мәзмуисидир.\nМаддә бүтүн мәлум елмләрин астрофизики бағлылыг һалындадыр. Маддә вар олмаг, вар етмәк үчүн “вар” едәндир. Нә гәдәр вар етсә дә, йенә дә вар едә биләнләрин топлум һалыдыр. Маддә бүтүн аләмләр үчүн тәмәл башланғыҹы вә ардыҹыллыг һалыдыр. Онун формасы “йохдур” бүтүн мүддәт вә ан ардыҹыллығында “вардыр” – оландыр, мәнасыдыр. Илк о бөйүк партлайыш анында ишыгла гаранлыг арасында тәзаһүр едиләндир. О, ишыг, температур, нәмлик, рәнҝләрин, күтләләрин ҹисимләрин бир бирликдә олмасына дашыйыҹы мәнасындадыр. Илкдән, илк инсандан онлара мәлум иди ки, “ма” – Каинат вә варлыгларын ардыҹыл дайанмайан, түкәнмәйән, төрәйән, төрәдән, низамлайан, һасилә ҝәтирән, тамамлайан ишыг, исти, нәмлилик гәдәрини, рәнҝләри өзүндә һасилә ҝәтирән бир төрәдиҹидир. Јаранмышлара әсас апарыҹы вә төрәдиҹидир.\nО, чохмәналы, тәйинатлы олдуғу үчүн конкрет форма дашыйыҹысы дейил. Маддә Каинат йаранмасына ардыҹыл һәрәкәт тәйинатынын ишыг топлумудур. Зәррәнин өзү дә йараныша “бир адлы”, чох мәналыдыр. О зәррә дедийимиз йараныша тәйинли, илкин ишыг һалы, ишыг дашыйыҹысы бүтүн варлыглара йарадыҹылығын әввәлидир. Мадди аләм ҝөрдүйүн, тохундуғун, ешитдийин, дуйдуғун, мәсафәйә бөлдүйүн, һисс етдийиндир.\nМаддә исә намәлум, Маддәни ҝөрмүш олсан да, о маддәнин еһтийатынын (ресурсунун) һарадан башлайыб, һарайаҹан йарадыҹы дашыйыҹысы олдуғу намәлумундур. Маддә һәрәкәт едән, варлыглар арасында һәрәкәт едиб йараныша чохмәналы, чохтәрәфли дашыйыҹыдыр.\nБудур Ишыг, будур зәррә, будур маддә, будур әтраф, будур йараныш, будур йаранмыш олаҹаг. Чүнки маддә итмир. О итмәк, итирмәк үчүн йох, һаллар, варлыглар арасында варлыглары вар етмәк үчүн топлум һалыдыр. Маддә инсанамы аиддир? Јох, инсан маддәйә аиддир. Маддә йохса, маддилик йохдур. Ишыг йохса, зәррә йохдур, зәррә йохса форма, йараныш йохдур, илк йохдур. Јараныш йохса, йаранманын мәнасы йохдур.\nМаддә һәмишә севинҹ һалындадыр. Маддә йаранмалы олаҹагларын илк севинҹин өзүндә ардыҹыл йарадыҹылыг һалындадыр. О дайанмаз, о түкәнмәз, о йорулмаз, о йатмаз, йарадыҹылыг һалларында мүрҝүләмәз. Маддә маддидән дейил, маддәдәндир. Маддә, маддилийә көмәкчидир. Јаранышлар арасына өтүрүҹүдүр вә дайанмайан, чох тәрәфли һәрәкәтләр\nһалыдыр. Маддә топлум йаддаш һалындадыр, йаддашсыз дейил. Мүтләг йаддаш һалында олдуғу үчүн итмир. Һаллар арасында йенә дә йаддаш һалыны дейир. Она ҝөрә маддә итмир. Чүнки каинат өзү вә каинат дахили бүтүн һәрәкәтләр йаддашсыз дейил.\nThe Low of Timeless — Untimeliness…


Q=5	C=3	SS=2	LS=0	PS=0	DC=0	LC=0	SD=0	BS=4	G0=120	G1=102	G2=55	DLID=az_RU	BODY=Јеһоваја шәрәф ҝәтирән тикинти | Аллаһын Падшаһлығы\nЈеһоваја шәрәф ҝәтирән тикинти\nҮмумдүнја тикинти иши Падшаһлығын марагларына хидмәт едир\n1, 2. а) Јеһованын хидмәтчиләри та гәдимдән нә ишлә мәшғулдурлар? б) Јеһова ән чох нәји гијмәтләндирир?\nЈЕҺОВАНЫН садиг хидмәтчиләри та гәдимдән Онун адына иззәт ҝәтирән биналар тикирләр. Мисал үчүн, исраиллиләр мүгәддәс чадырын тикинтисиндә шөвглә иштирак едир вә сәхавәтлә тикинти материаллары ианә едирдиләр (Чых. 35:30—35; 36:1, 4—7).\n2 Јеһова тикинти материалларыны Она шәрәф ҝәтирән ән ваҹиб шеј сајмыр вә онлара чох гијмәтли бир шеј кими јанашмыр (Мәт. 23:16, 17). Јеһованын дәјәрләндирдији вә Она ән чох шәрәф ҝәтирән һәдијјә хидмәтчиләринин ибадәт етмәси, һазырлыг руһу ҝөстәрмәси вә сәјлә чалышмасыдыр (Чых. 35:21; Марк 12:41—44; 1 Тим. 6:17—19). Нәјә ҝөрә? Чүнки биналар ҝәлди-ҝедәрдир. Артыг чадыр вә мәбәд мөвҹуд дејил. Буна бахмајараг, Јеһова бу ҹүр тикинти ишләриндә ишләјән садиг хидмәтчиләринин сәхавәтлилијини вә зәһмәтини унутмур. (1 Коринфлиләрә 15:58; Ибраниләрә 6:10 ајәләрини охујун.)\n3. Бу фәсилдә нәји мүзакирә едәҹәјик?\n3 Јеһованын мүасир хидмәтчиләри дә үрәкдән ибадәт јерләри тикирләр. Падшаһ Иса Мәсиһин рәһбәрлији алтында әлдә етдијимиз наилијјәтләр, һәгигәтән дә, һејрәтамиздир! Сөзсүз ки, Јеһова бизим ҹәһдләримизә хејир-дуа верир (Зәб. 127:1). Бу фәсилдә биз нәләрә наил олундуғуну вә ҝөрүлән ишләрин Јеһоваја неҹә иззәт ҝәтирдијини арашдыраҹағыг. Һәмчинин бу ишдә иштирак едәнләрин бу һагда нә дедикләрини охујаҹағыг.\nПадшаһлыг залларынын тикинтиси\n4. а) Нәјә ҝөрә даһа чох ибадәт јерләринә еһтијаҹ вар? б) Нәјә ҝөрә бир чох филиаллар бирләшдирилиб? («Филиалларын тикинтиси — тәләбатларын артмасы» адлы чәрчивәјә бахын.)\n4 Бу китабын 16-ҹы фәслиндә мүзакирә етдијимиз кими, Јеһова Аллаһ Өз хидмәтчиләринә ибадәт үчүн бир јерә јығышмағы бујуруб (Ибр. 10:25). Ибадәт ҝөрүшләри тәкҹә иманымызы мөһкәмләндирмир, һәм дә бизи тәблиғ ишини ҹанла-башла јеринә јетирмәјә тәшвиг едир. Сон ҝүнләрдә Јеһова бу иши бүтүн дүнјада сүрәтләндирир. Нәтиҹәдә, һәр ил јүз минләрлә инсан Онун тәшкилатына ахышыр (Әшј. 60:22). Падшаһлығын тәбәәләринин сајы ҝет-ҝедә артдыгҹа Мүгәддәс Китаба әсасланан нәшрләрин чап олунмасына вә ибадәт јерләринә даһа чох тәләбат јараныр.\n5. Нәјә ҝөрә ибадәт јерләримизин Падшаһлыг залы адланмасы мүнасибдир? (Һәмчинин « “Јени шәфәг” килсәси» адлы чәрчивәјә бахын.)\n5 Јеһованын халгынын мүасир тарихинин башланғыҹында Мүгәддәс Китаб Тәдгигатчылары баша дүшдүләр ки, өз ибадәт јерләринин олмасына еһтијаҹ вар. Буна ҝөрә дә 1890-ҹы илдә Гәрби Вирҝинијада (АБШ) илк ибадәт јери тикилди. 1930-ҹу илләрдә Јеһованын халгынын бир нечә ибадәт јери вар иди. Онлардан бәзиләрини өзләри тикмиш, бәзиләрини исә тәмир етмишдиләр. Анҹаг һәмин тикилиләрә мүнасиб ад верилмәмишди. 1935-ҹи илдә Рутерфорд гардаш Һавај адаларына ҝедәндә орада јени филиал бинасына битишик ибадәт јери тикилирди. Рутерфорд гардашдан һәмин бинаны неҹә адландыраҹагларыны сорушанда о демишди: «Ҝәлин ону “Падшаһлыг залы” адландыраг. Ахы бизим әсас мәгсәдимиз Падшаһлыг һаггында хош хәбәри тәблиғ етмәкдир» (Мәт. 24:14). Бу мүнасиб ад тәкҹә һәмин зала јох, Јеһованын халгынын ибадәт үчүн бирҝә јығышдығы јерләрин әксәријјәтинә верилди.\nМүгәддәс Китаб Тәдгигатчылары «Јени шәфәг» килсәсинин гаршысында\n«ЈЕНИ ШӘФӘГ» КИЛСӘСИ\n1880-ҹи илләрин сонларында Маунт-Лукаутда (Гәрби Вирҝинија) Баптист јығынҹағынын бир чох үзвләри Мүгәддәс Китаб Тәдгигатчысы олду. Онлар ҝөрүшләрини бир мүддәт Баптист килсәсиндә баптистләрлә бирҝә кечирмәјә давам етдиләр. Ҝөрүнүр, ҝөрүшү биринҹи ҝәлән груп кечирирди. Анҹаг 1890-ҹы илдә гардашларымыз Баптист килсәсиндә јығышмаға сон гојдулар вә өз залларыны тикдиләр.\nҜөрүнүр, бу зал Јеһованын мүасир халгынын тикдији илк ибадәт јерләриндән бири иди. Һәмин зал «Јени шәфәг» килсәси адланырды, чүнки Мүгәддәс Китаб Тәдгигатчылары өјрәтдикләри һәгигәтләрин Мүгәддәс Јазыларын үзәринә јени ишыг сачдығыны һесаб едирдиләр. Онлар бу бинаны 1920-ҹи илә гәдәр истифадә етдиләр. Пилигрим кими танынан Александр Макмиллан вә диҝәр сәјјар натигләр орада мәрузәләрлә чыхыш етмишдиләр. Орада «Јарадылыш фотодрамы» да нүмајиш олунмушду.\n6, 7. Падшаһлыг залларынын сүрәтлә тикилмәси сајәсиндә нәләрә наил олунуб?\n6 1970-ҹи илләрдә Падшаһлыг залларына тәләбат сүрәтлә артмаға башлады. Буна ҝөрә дә Бирләшмиш Штатларда гардашлар ҹәми бир нечә ҝүнүн ичиндә ҝөзәл вә функсионал заллар тикмәк үчүн еффектив метод һазырладылар. 1983-ҹү илдә Бирләшмиш Штатларда вә Канадада тәхминән 200 Падшаһлыг залы тикилди. Бу иши һәјата кечирмәк үчүн гардашлар реҝионал тикинти комитәләри јаратмаға башладылар. Бу метод о гәдәр уғурлу алынды ки, 1986-ҹы илдә Рәһбәрлик Шурасы бу комитәләрә рәсми статус верди вә 1987-ҹи илдә Бирләшмиш Штатларда артыг 60 Реҝионал тикинти комитәси (РТК) фәалијјәт ҝөстәрирди *. 1992-ҹи илдә РТК Алманија, Арҝентина, Австралија, Франса, Ҹәнуби Африка, Мексика, Испанија вә Јапонија кими өлкәләрдә дә јарадылды. Әлбәттә, Падшаһлыг вә Конгрес залларынын тикинтисиндә ҹанла-башла иштирак едән гардашлар бизим көмәјимизә лајигдирләр, чүнки онларын ҝөрдүјү иш мүгәддәс хидмәтин бир һиссәсидир.\n7 Падшаһлыг залларынын сүрәтлә тикилмәси сајәсиндә гоншулугда јашајан инсанлара ҝөзәл шаһидлик верилиб. Мисал үчүн, Испанија гәзетләринин бириндә «Дағы јериндән ојнадан иман» адлы мәгалә дәрҹ олунмушду. Мартос шәһәриндә тикилән Падшаһлыг залы барәдә дејилирди: «Ахы бу неҹә ола биләр, егоизмин һөкм сүрдүјү бир дүнјада [Испанијанын] мүхтәлиф бөлҝәләриндән олан көнүллүләр һеч бир мәнфәәт ҝүдмәдән Мартоса ҝәлиб сүрәтдә, кејфијјәтдә вә мүтәшәккилликдә бүтүн рекордлары гыран бир бина тикирләр?» Бу суала ҹаваб олараг мәгаләдә көнүллүләрдән биринин сөзләри ситат ҝәтирилирди: «Ҹаваб чох садәдир: биз Јеһовадан тәлим алмыш бир халгыг».\nФилиалларын тикинтиси — тәләбатларын артмасы\nБруклиндә илк типографија бинасынын тикинтиси, 1927-ҹи ил\nПАДШАҺЛЫҒЫН тәблиғ иши бүтүн дүнјада вүсәт алдыгҹа бир-биринин ардынҹа мүхтәлиф өлкәләрдә филиаллар тикилмәјә башланды. Биринҹиси, 1900-ҹү илдә Бөјүк Британијада, икинҹиси, 1903-ҹү илдә Алманијада вә үчүнҹүсү, 1904-ҹү илдә Австралијада тикилди. Әдәбијјатлара тәләбат сүрәтлә артдығындан типографијаларын тикилмәсинә дә еһтијаҹ јаранды. Илк типографија 1927-ҹи илдә Бруклиндә (Нју–Јорк) тикилән сәккизмәртәбәли бина олду. 2013-ҹү илдә 15 филиалда Мүгәддәс Китаб, журнал вә китаб чап олунурду.\n2010-ҹу илдә һәср олунмуш Папуа-Јени Гвинејадакы Бејтел биналары\n1970-ҹи илин орталарындан 1990-ҹы илин әввәлләринә кими тәхминән 60-а јахын өлкәдә јени филиал тикилди. Даһа сонра исә 30 өлкәдә филиаллар ҝенишләндирилди. Анҹаг сон илләрдә бир чох филиаллар бирләшдирилиб. 2013-ҹү ил үчүн «Јеһованын Шаһидләринин иллик мәҹмуәси»ндә бунун бир нечә сәбәби изаһ олунурду: «Рабитә вә чап саһәсиндә әлдә олунан наилијјәтләр сајәсиндә бир чох бөјүк филиалларда хидмәт едәнләрин сајы ихтисара салынды. Бөјүк филиалларда хидмәт едәнләрин сајынын азалмасы нәтиҹәсиндә отаглар бошалды вә башга өлкәләрдә кичик филиалларда хидмәт едән бәзи хидмәтчиләри јерләшдирмәк мүмкүн олду. Һал-һазырда бирләшмиш филиалларда тәҹрүбәли Шаһидләр Мүгәддәс Китаб әсасында маарифләндирмә иши илә мәшғул олурлар».\nМәһдуд ресурслу өлкәләрдә тикинти ишләри\n8. Рәһбәрлик Шурасы 1999-ҹу илдә һансы јени програмын һәјата кечирилмәсинә иҹазә верди вә нәјә ҝөрә?\n8 XX әсрин сонларына јахын мәһдуд ресурслу өлкәләрдә јашајан инсанлар Јеһованын тәшкилатына ахышмаға башлады. Бу өлкәләрдә јығынҹаглар имканлары дахилиндә ибадәт јерләри тикмәјә чалышырдылар. Анҹаг бәзи өлкәләрдә онлара ришхәнд олунурду, чүнки онларын Падшаһлыг заллары диҝәр ибадәт јерләри илә мүгајисәдә олдугҹа садә ҝөрүнүрдү. 1999-ҹу илдән башлајараг Рәһбәрлик Шурасы инкишаф етмәкдә олан өлкәләрдә Падшаһлыг залларынын сүрәтләндирилмиш програм үзрә тикилмәсинә иҹазә верди вә «бәрабәрлик» олмасы үчүн инкишаф етмиш өлкәләрин вәсаитләриндән истифадә етмәк гәрарына ҝәлди. (2 Коринфлиләрә 8:13—15 ајәләрини охујун.) Һәмин өлкәләрдән олан баҹы вә гардашлар исә өз көмәкләрини тәклиф етдиләр.\n9. Һансы тапшырыг чәтин ҝөрүнүрдү, бәс о, неҹә һәјата кечирилди?\n9 Илк бахышдан бу иш дағ кими ҝөрүнүрдү. 2001-ҹи илдә тәгдим олунан һесабатда дејилирди ки, инкишаф етмәкдә олан 88 өлкәдә 18 300-дән чох Падшаһлыг залына еһтијаҹ вар. Анҹаг Аллаһын мүгәддәс руһунун вә Падшаһымыз Иса Мәсиһин көмәји сајәсиндә мүмкүн олмајан һеч нә јохдур (Мәт. 19:26). 15 ил әрзиндә, 1999-ҹу илдән 2013-ҹү илә кими, Аллаһын халгы бу програмын көмәјилә 26 849 Падшаһлыг залы тикди *. Јеһова тәблиғ ишинә хејир-дуа вермәјә давам етдији үчүн 2013-ҹү илдә һәмин өлкәләрдә јенә дә тәхминән 6500 Падшаһлыг залына тәләбат вар иди. Бундан әлавә, һәр ил јүздән чох Падшаһлыг залынын тикилмәсинә еһтијаҹ јараныр.\nМәһдуд ресурслу өлкәләрдә Падшаһлыг заллары тикмәјин өзүнәмәхсус чәтинликләри вар\n10-12. Падшаһлыг залларынын тикинтиси Јеһованын адыны неҹә иззәтләндирир?\n10 Падшаһлыг залларынын тикинтиси Јеһованын адыны неҹә иззәтләндирир? Зимбабведәки филиалын һесабатында дејилирди: «Јени Падшаһлыг залынын тикилмәсиндән сонра бир ајын ичиндә ҝөрүшә ҝәләнләрин сајы, адәтән, икигат артыр». Бир чох өлкәләрдә инсанлар, санки, мүнасиб ибадәт јери олмадығындан бизимлә үнсијјәт етмәк истәмирләр. Анҹаг Падшаһлыг залы тикилиб гуртаран кими ҝөрүшә о гәдәр инсан ҝәлир ки, јени зала еһтијаҹ јараныр. Лакин инсанлары Јеһоваја ҹәлб едән јалныз ҝөзәл биналар дејил. Инсанларын Аллаһын тәшкилатына олан мүнасибәтинә тикинтидә иштирак едәнләрин ҝөстәрдикләри сәмими мәсиһчи мәһәббәти дә тәсир едир. Ҝәлин бир нечә нүмунәјә бахаг.\n11 Индонезија. Падшаһлыг залынын тикинтисини кәнардан мүшаһидә едән бир киши ишчиләрин һамысынын көнүллүләр олдуғуну биләндә демишди: «Һалал олсун сизә! Ҝөрүрәм, һәр бириниз неҹә дә ҹан-башла, тәмәннасыз ишләјирсиниз. Әминәм, сизин кими тәшкилат јохдур!»\n12 Украјна. Һәр ҝүн тикинти ишинин јанындан кечән бир гадын ишчиләрин Јеһованын Шаһидләри олдуғу вә онларын Падшаһлыг залы тикдикләри гәнаәтинә ҝәлмишди. О демишди: «Мән Јеһованын Шаһидләри һаггында баҹымдан ешитмишәм. О да Јеһованын Шаһидидир. Бу тикинти ишини мүшаһидә етдикдән сонра мән дә бу руһани аиләнин үзвү олмаг истәдим. Мән бурада әсил мәһәббәт ҝөрүрәм». Һәмин гадын Мүгәддәс Китабы өјрәнмәјә башлады вә 2010-ҹу илдә вәфтиз олунду.\n13, 14. а) Падшаһлыг залынын тикинтисини мүшаһидә едән бир ҹүтлүјүн һадисәсиндән нә өјрәндиниз? б) Топлашдығыныз ибадәт јеринин Јеһованын адына иззәт ҝәтирмәси үчүн нә едә биләрсиниз?\n13 Арҝентина. Бир ҹүтлүк Падшаһлыг залынын тикинти мејданчасына нәзарәт едән гардаша јахынлашды. Киши гардаша деди: «Сизин неҹә ишләдијинизи мүшаһидә етмишик вә... биз дә бурада Аллаһ һаггында өјрәнмәк истәјирик». Сонра о сорушду: «Бу ҝөрүшләрә ҝәлмәк үчүн биздән нә тәләб олунур?» Һәмин ҹүтлүк Мүгәддәс Китабы өјрәнмәјә разы олду, анҹаг бир шәртлә ки, өјрәнмәдә бүтүн аилә үзвләри дә иштирак етсин. Гардашлар бөјүк мәмнунијјәтлә бу шәрти гәбул етдиләр.\n14 Ола билсин, сизин өз Падшаһлыг залынызын тикинтисиндә иштирак етмәк имканыныз олмајыб. Анҹаг һәлә ҝеҹ дејил, сиз һәмин ибадәт јеринин Јеһованын адына иззәт ҝәтирмәси үчүн чох шеј едә биләрсиниз. Мисал үчүн, Мүгәддәс Китабы өјрәтдијиниз вә тәкрар баш чәкдијиниз инсанлары, еләҹә дә диҝәрләрини Падшаһлыг залында кечирилән ҝөрүшләрә үрәкдән дәвәт едә биләрсиниз. Сиз һәмчинин залын тәмизлијиндә иштирак едә вә ону ҝөз бәбәји кими горуја биләрсиниз. Үстәлик, кәнара пул атмагла өз залынызын горунуб сахланылмасы вә ја башга Падшаһлыг залларынын тикилмәси үчүн ианә едә биләрсиниз. (1 Коринфлиләрә 16:2 ајәсини охујун.) Бүтүн бунлар Јеһова Аллаһын адына һәмд уҹалдыр.\n15-17. а) Тикинти иши даһа чох кимләр тәрәфиндән ҝөрүлүр? б) Бејнәлхалг тикинти бригадасында ишләјән ҹүтлүкләрин сөзләриндән нә өјрәндиниз?\n15 Падшаһлыг вә Конгрес заллары, еләҹә дә филиал биналарынын тикинтиси илә бағлы ҝөрүлән ишләрин чоху јерли баҹы-гардашлар тәрәфиндән ҝөрүлүр. Чох вахт онлара башга өлкәләрдән ҝәлән вә тикинти ишләриндә тәҹрүбәси олан баҹы-гардашлар көмәк едир. Бәзи көнүллүләр өз һәјатларыны елә гурурлар ки, бир нечә һәфтә бејнәлхалг тикинтидә иштирак едә билсинләр. Башгалары исә бир тикинтини битирдикдән сонра диҝәринә ҝедәрәк өзләрини узун илләр бу ишә һәср едирләр.\nТимо вә Лина Лаппалајнен (16-ҹы абзаса бахын.)\n16 Бејнәлхалг тикинтинин өзүнәмәхсус чәтинликләри олса да, инсана хејир-дуалар ҝәтирир. Мисал үчүн, Тимо вә Лина адлы ҹүтлүк Асија, Авропа вә Ҹәнуби Америка өлкәләриндә Падшаһлыг вә Конгрес залларынын, еләҹә дә филиалларын тикинтисиндә иштирак едиб. Тимо бөлүшүр: «30 ил әрзиндә, демәк олар ки, һәр ики илдән бир тәјинатым дәјишиб». Тимонун 25 иллик өмүр-ҝүн јолдашы Лина исә дејир: «Һәјат јолдашымла бирҝә он өлкәдә хидмәт етмишәм. Јени јемәкләрә, јени иглимә, јени дилә, јени тәблиғ әразисинә вә јени достлара ујғунлашмаг кифајәт гәдәр ҝүҹ вә вахт тәләб едир» *. Бүтүн бу ҹәһдләрә дәјирми? Лина баҹы сөзүнә давам едир: «Бу ҹүр чәтинликләрә дөзмәјин сајәсиндә бол хејир-дуалар алмышыг. Биз мәсиһчи мәһәббәтинин вә гонагпәрлијинин, еләҹә дә Јеһованын неҹә гејдимизә галмасынын шаһиди олмушуг. Биз һәмчинин Марк 10:29, 30 ајәләриндә Исанын шаҝирдләринә вердији вәдин јеринә јетдијини өз ҝөзләримизлә ҝөрмүшүк. Биз јүз гат артыг руһани баҹы-гардаш вә ана газанмышыг». Тимо дејир: «Баҹарыгларымызы ән хејирхаһ мәгсәдләр үчүн — Падшаһын әмлакыны ҝенишләндирмәк үчүн истифадә етмәк бизә бөјүк мәмнунлуг ҝәтирир».\n17 Африка, Асија, Мәркәзи Америка, Авропа, Ҹәнуби Америка вә Сакит океанын ҹәнуб һиссәсиндә тикинти лајиһәләриндә ишләјән Дарен вә Сара адлы ҹүтлүк алдыглары хејир-дуаларын вердикләри гурбанлардан гат-гат чох олдуғуну дүшүнүр. Үзләшдикләри чәтинликләрә бахмајараг, Дарен дејир: «Дүнјанын мүхтәлиф ҝушәләриндән олан баҹы-гардашларла чијин-чијинә хидмәт етмәк нәјә десән дәјәр. Мән әмин олдум ки, Јеһоваја олан мәһәббәт Онун јер үзүндәки бүтүн хидмәтчиләрини ҝөзәҝөрүнмәз бир тел кими бирләшдирир». Сара исә гејд едир: «Мән мүхтәлиф мәдәнијјәтләрдән олан баҹы-гардашлардан чох шеј өјрәнмишәм! Онларын хидмәтдә ҝөстәрдикләри фәдакарлығы ҝөрмәк мәни Јеһоваја ән јахшыны вермәјә тәшвиг едир».\n18. Зәбур 110:1—3 ајәләриндәки пејғәмбәрлик неҹә јеринә јетир?\n18 Давуд падшаһ пејғәмбәрлик етмишди ки, Аллаһын Падшаһлығынын тәбәәләри чәтинликләрлә үзләшсәләр дә, онлар һазырлыг руһу ҝөстәрәрәк Падшаһлығын рифаһына хидмәт едәҹәкләр. (Зәбур 110:1—3 ајәләрини охујун.) Падшаһлығы дәстәкләмәк ишиндә иштирак едәнләрин һамысы бу пејғәмбәрлик сөзләринин јеринә јетмәсинә өз төһфәләрини вермиш олурлар (1 Кор. 3:9). Бүтүн дүнјада тикилән чохлу сајда филиаллар, јүзләрлә Конгрес заллары вә он минләрлә Падшаһлыг заллары Аллаһын Падшаһлығынын реал олдуғуна вә индидән идарә етдијинә бир сүбутдур. Јеһова Аллаһын адыны уҹалдан бир ишлә мәшғул олмагла Падшаһ Иса Мәсиһә хидмәт етмәк неҹә дә бөјүк шәрәфдир!\n^ абз. 6 2013-ҹү илдә 230 000-дән чох көнүллү Бирләшмиш Штатларда 132 РТК-да хидмәт етмәк үчүн тәјин олунду. Бу комитәләр һәмин өлкәдә һәр ил тәхминән 75 јени Падшаһлыг залынын тикилмәсинә рәһбәрлик едиб вә тәхминән 900 залын бәрпасына вә ја тәмиринә көмәк едиб.\n^ абз. 9 Бу рәгәмә бу програмда иштирак етмәјән өлкәләрдә тикилмиш чохсајлы Падшаһлыг заллары дахил дејил.\n^ абз. 16 Бејнәлхалг хидмәтчиләр вә көнүллүләр вахтларынын чохуну тикинти ишинә сәрф етсәләр дә, һәфтә сонлары вә ахшамлар јерли јығынҹағын әразисиндә тәблиғ ишиндә дә иштирак едирләр.\nНәјә ҝөрә биз ибадәт јерләри вә филиаллар тикирик?\nТикинти ишимиз Јеһоваја неҹә шәрәф ҝәтирир?\nИбадәт јерләринин тикинтисинә вә горунуб сахланылмасына неҹә дәстәк ола биләрсиниз?\nЈеһованын Шаһидләринин сәрһәд танымајан тикинти иши\nЈеһова Аллаһын бирлик ичиндә јашајан халгы Падшаһлыг заллары вә башга тикилиләри тикмәк үчүн дөвләт сәрһәдләрини, милли вә дил барјерини ашырлар. Бүтүн бунлар Јеһова Аллаһын адыны уҹалдыр.\nҮмумдүнја баш идарә. Тарихи иншаат\nУҹгар јерләрдә Падшаһлыг залларынын тикинтиси


Q=0	C=0	SS=0	LS=0	PS=0	DC=0	LC=0	SD=0	BS=1	G0=107	G1=64	G2=22	DLID=az_RU	BODY=Nur-az.com - Идеаллар вә ҝерчәклик\nИдеаллар вә ҝерчәклик\nҺөҹҹәтүлислам Әли Риза Пәнаһијанла сөһбәт\nИдеализм вә реализм Ҹәнаб Рәһбәрин сөһбәтләриндә јер алмыш мөвзулардандыр. Ҹәнаб Рәһбәр Ајәтуллаһ Хаменеи бу ил тәләбәләрлә ҝөрүшдә бујурду: “Тәләбәнин илк мәсулијјәти онун идеаллара бағлылығыдыр. Бәзиләри тәблиғ едирләр ки, идеаллара бағлылыг реаллыға зиддир. Әслиндә белә дејил. Идеаллара бағлылыг мүһафизәкарлыға зиддир, реаллыға јох. Мүһафизәкарлыг одур ки, сиз аҹы вә пис дә олса мөвҹуд вәзијјәтлә барышырсыныз, вәзијјәти дәјишмәк үчүн һәрәкәт етмирсиниз. Бу мүһафизәкарлыгдыр. Идеалистлик исә ҝерчәклији дүзҝүн танымаг, онун мүсбәт ҹәһәтләриндән фајдаланмаг, онун мәнфи тәрәфләри илә мүбаризә апармагдыр. Идеаллара бағлылыг будур. Ҝөзүнүз идеалларда олсун. Тәләбә үчүн бу өнәмлидир.” Бу мөвзуда суалларла һөҹҹәтүлислам вәлмүслимин Әли Риза Пәнаһијана мүраҹиәт етдик. Һөвзә вә университетин устады ҹәнаб Пәнаһијан суалларымызы јазылы шәкилдә ҹавабландырыб.\nСуал: Идеализмлә реализм арасында һансы мүнасибәт вар? Идеализм нә заман фантастикаја ҝедиб чыхыр?\nҸаваб: Бәзиләри елә идеаллара үз тута биләр ки, бу идеаллар варлыг аләминдәки ҝерчәкликләрә зиддир. Мүәјјән шәраитләрдә идеалларын ҝерчәкликлә ујғун ҝәлмәмәси мүмкүндүр. Бәзән дә реаллығын дүзҝүн гијмәтләндирилмәмәси илә растлашырыг. Һәм реаллыг, һәм дә идеаллара мүнасибәтдә инсанларын јанылмасы мүмкүндүр. Әслиндә исә идеаллара бағлылыгла реаллыг арасында зати бир фәрг јохдур. Идеал дүзҝүн ҝерчәклијин ҝениш тәсәввүрүдүр. Онун реаллыға чевирилмәси мүмкүндүр.\nИнгилабымызда вә мәктәбимиздә идеаллар ҝерчәкликлә ејнидир. Бир мүсәлман ҝөрүр ки, она ҝерчәкдә зүлм олунур. Ону Аллаһын немәтләриндән мәһрум едирләр. Онун өз һаггыны тәләб етмәси, мүбаризә апармасы да ҝерчәкликдир. Ҝерчәклик будур ки, о дүнјада әдаләти бәрпа едә биләр, еләҹә дә бу ишдә дин она јардымчыдыр. Дин инсаны потенсиал имканларыны ишә салмаға чағырыр. Инсана билдирилир ки, бу ишдә Аллаһ сәнә јардымчыдыр. Беләҹә зүлмдән гуртулуш онун идеалына чевирилир.\nБиз идеаллара бағлы инсанлары адәтән ингилабчы адландырырыг. Онун идеалларынын әсасында реаллыг дајаныр. Мәҝәр һаггын гәләбәси илә бағлы динин вәдләри фантастикадыр? Мәҝәр һаггын гәләбәси бир ҝерчәклик дејил? Бәшәр ҹәмијјәтинин империалист ҝүҹләрдән үстүнлүјү ҝерчәклик дејилми? Мәҝәр зүлм-ситәм, истисмарын арадан галдырылмасынын мүмкүнлүјү реаллыг дејил? Елә бу реаллыглар бәшәр азадлыгларынын ҝерчәкләшмәсиндә идеал олараг формалашыр.\nИнсанын идеаллары оланда ағыл бу идеаллары тәсдигләјир. Әҝәр ағыл тәсдигләмирсә бу ҝерчәклијә ујғун дејил, артыг ону идеал сајмаг олмаз. Бу фантастика адландырыла биләр. Бәзиләри демократија ады алтында мүәјјән ганунларын һаким олмасыны идеал сечиб. Бу јолла бәшәријјәти сәадәтә чатдыраҹагларыны дүшүнүрләр. Бу әфсанәдир, тәхәјјүлдүр. Инсанлар демократијанын һәдәфләринә демократија илә чата билмәзләр. Бу садәлөвһлүкдүр. Бу һәгигәтдән узагдыр. Амма бизим идеалларымыз реаллығын зирвә һәддидир. Имам Хомејни (р) мәктәбиндә идеаллара бағлы инсан ҝерчәкликдән узаг дүшмәјиб. О бөјүк һәгигәтләри кичик һәгигәтләрдән фәргләндирмәји баҹарыб.\nСуал: Реалистликлә мүһафизәкарлыг арасында нә фәрг вар? Нә үчүн идеалистлик бир тәрәфдән реаллыг, диҝәр тәрәфдән мүһафизәкарлыг сајылыр?\nҸаваб: Еһтијат ағыл шәртидир. Амма мүһафизәкарларын еһтијаты ағла әсасланмыр, горхудан гајнагланыр. Горху ҝерчәклијә зиддир. Горху, тамаһ чохларыны мүһафизәкар едир. Белә инсанлар ҝерчәклијин бөјүк бир һиссәсини ҝөрә билмирләр. Ҝөрдүкләри дә дәјәрсиз ҝерчәкликләрдир. Әҝәр ағыллы бир инсан бүтүн ҝерчәкчикләри нәзәрә алса онлары әһәмијјәтинә ҝөрә груплашдыра биләр. Беләҹә даһа јүксәк мәгсәдләр истигамәтиндә һәрәкәт етмәк мүмкүндүр. Бу заман инсан һеч вахт мүһафизәкар олмаз. Биз елә бир дүнјада јашајырыг ки, бизи әһатә етмиш ҝерчәкликләр беләҹә груплара бөлүнүб. Ҝерчәкликләрин мәнфи мүсбәти вар, онун мәнфиләринә бағланмаг мүһафизәкарлыгдыр.\nСуал: Ҹәнаб Рәһбәр бу әгидәдәдир ки, бир тарихи принсип вар вә о ҝерчәкликләрин идеаллара доғру дәјишмәсидир. Мүсбәт ҝерчәкликләрдән фајдаланмагла мәнфи ҝерчәкликләрдән хилас олмаг лазымдыр. Бу барәдә нә дүшүнүрсүнүз?\nҸаваб: Ҹәнаб Рәһбәр бу фикири илә илаһи сүннәләрә ишарә едир. Бизи әһатә етмиш ән мүһүм реаллыг илаһи сүннәләрдир. Аллаһ өз ҝөстәришләрини, ганунларыны реаллыг әсасында тәнзимләмишдир. Ҹәнаб Рәһбәрин бахышы будур ки, инсан реалист олса, һәмин реаллыглар ону идеаллара доғру апарар. Бу заман инсанын јүксәк идеаллара чатмаг имканы јараныр. Бу заман инсанда елә бир бәсирәт, ҝүҹ јараныр ки, мәнфи ҝерчәкликләри дәјишә билир, әлчатан имканлар онун нәзәриндән гачмыр. Биз даим хејиримизә олан ҝерчәкликләр гуҹағында јашајырыг. Бәзи ҝерчәкликләр дә бизә гаршыдыр. Идеаллара бағлылыгда мәһарәт одур ки, мүсбәт ҝерчәкликләри таныјыб онлардан фајдалана биләсән. Бу заман идеаллара бағлылыг бизи доғрудан да реаллығын зирвәсинә чатдырыб.\nСуал: Бәзиләри бу фикирдәдирләр ки, ҝәнҹләрин вәзифәси ингилабчылыг, мәсулларын вәзифәси мәнафеләри дүшүнмәкдир. Бу арада дүзҝүн јолу тапмаг олар. Бу бөлҝүјә неҹә бахырсыныз?\nҸаваб: Ингилабчылығын мәсләһәтлә һансы зиддијјәти вар ки, ҝәнҹләр мәсләһәти мәсулларын өһдәсинә бурахсын?! Ингилабчылығын мәсләһәтләрә һансы зиддијјәти вар ки, мәсуллар ингилабчылығы ҝәнҹләрин өһдәсинә версин?! Бу сөзләр әсассыздыр. Әҝәр мәсләһәт, мәнафе јериндәдирсә, бүтүн ингилабчы ҹаванлар ону танымалы, горумалыдырлар. Әҝәр ингилабчылыг өзү мәсләһәтдирсә мәсуллар да ингилабчы олмалыдыр.\nҜәнҹләрин ингилабчы, мәсулларын јолҝөстәрән мәсләһәтчи олмасы дүзҝүн бөлҝү дејил. Мәрһум имам ингилабчылыгда ҝәнҹләрә нүмунә иди. Мәҝәр имам мәсул дејилди?! Имам һәм ингилабчылыг, һәм дә мәсләһәтин ән јүксәк пилләсиндә дајанырды. Буну ҝәнҹләр дә баша дүшүр, имама көмәк едирдиләр. Ингилабчылығын ағла зидд олдуғуну демәк јанлышдыр. Ҝерчәклијә әсасланан ингилабчы мәсләһәти һамыдан јахшы баша дүшә биләр.\nСуал: Нә үчүн дүшмән халгымызын, хүсуси илә ҝәнҹләрин ингилабын идеалларына биҝанә галмасыны истәјир?\nҸаваб: Əҝәр ҝәнҹләр идеаллара бағлы олмаса, ингилабчы руһијәдән узаглашса енержиләрини боша сәрф едәрләр. Онлар нәинки ағыллы һәрәкәт етмәз, һәтта јолу азарлар. Дүзҝүн мәнәви тәрбијә јалныз ингилаби руһијјә сајәсиндә мүмкүндүр. Биз мүгәддәс мүдафиә илләриндә ингилаби руһијјәнин ҝәнҹләрин тәрбијәсиндә ојнадығы ролу ҝөрдүк. О заман ҝәнҹләр өз дөјүш ләјагәтләри илә өлкәни фәлакәтдән гуртардылар.\nБу нөгтәләри дәрк етсәк дүшмәнин нә үчүн ингилаби идеаллара гаршы олдуғуну баша дүшәрик. Онлар мүхтәлиф јолларла ҝәнҹләримизин енержисини сәрф етмәјә чалышырлар. Һеч бир идеоложи һүҹумдан, тәхрибатдан чәкинмирләр. Ҝәнҹләрдә биҝанәлик руһијјәси јаратмаг үчүн планлар ҹызырлар. Амма ҝәнҹләримизин дүшмәнә алданмасы имканы јохдур. Ҝәнҹләримизин јүксәк тәһлил габилијјәти вар. Онлары асанлыгла алдатмаг олмаз. Буна ҝөрә дә ҝәнҹләримиз ингилабчыдыр. Әҝәр өндә ҝедән мәсуллар ингилаби руһијјәдән узаглашса ҝәнҹләр гыса бир мүддәтдә онларын јерини тута биләр. Бу ҝәнҹләр һәм кәмијјәт, һәм дә кејфијјәт бахымындан ингилабын әввәлиндәки ҝәнҹләрдән өндәдирләр.\nСуал: Бәзиләри бу фикирдәдир ки, ингилабчылығын мејарлары вар. Ҝүја ингилабчы инсанда зоракылыға мејл вар. Сизҹә ингилаби руһијјә үчүн тәһлүкә нәдән ибарәтдир?\nҸаваб: Öлкәмизин сон ониллик тәҹрүбәси ҝөстәрир ки, ингилабчылар сәбрли, ағыллыдырлар, әксинә либерализм тәрәфдарлары зоракы вә әдәбсиздирләр. Либерализм кими ҹәрәјан тәрәфдарлары һәмишә ағыл вә мәнтигдән дәм вурурлар, ејни заманда һисләрин тәсири алтындадырлар. Имамын мәктәбиндә ингилабчы фәрд вилајәтә бағлы олдуғундан һеч вахт нәзарәтдән чыхмыр. О ән бөјүк зүлмләрә дөзәр ки, вилајәт хәттиндән чыхмасын. Әҝәр сусмаг мәсләһәтдирсә о һеч вахт фәрјад гопармаз.\nМөвла Әли (ә) кими мәзлумијјәт әдәбинә рәфтар етмәк дә ингилабчыларын хүсусијјәтләриндәндир. Ингилабчынын да ифрат вә тәфритә уғрамасы мүмкүндүр. О ифрата варанда гијамчы олур, тәфритә ҝедәндә мүһафизәкарлашыр. Артыг белә бир инсан ингилабчы дејил. Әҝәр ингилабчы өзбашына әлинә силаһ алырса о террорчудур, ингилабчы, ја һәрбчи јох.\nБу ҝүн һәм дә гәрбпәрәст кими чыхыш едән мүһафизәкарлар бир ҝүн өзләрини Гәрблә мүбаризәдә имам вә рәһбәрдән өндә ҝөрүрдүләр. Ҝәнҹләр тарихи өјрәнмәли, ингилабдан кечән 30 илин дәрсләри вә ибрәтләри илә таныш олмалыдырлар. Бу тарихи ҝизләмәк олмаз. Бир заман Америкаја гаршы Сәддамла иттифага ҝетмәк истәјәнләр бу ҝүн Америкаја достлуг әли узатмаға тәләсирләр. Бәли, јолданазан ингилабчыларымыз да вар. Амма о артыг ингилабчы дејил. Чүнки ингилабчы вилајәтчидир, интизамлыдыр. Идеаллара олан ешг ону бәсирәтли едиб, реаллығы ҝөрүр.


Q=5	C=2	SS=0	LS=0	PS=2	DC=2	LC=0	SD=0	BS=2	G0=27	G1=18	G2=7	DLID=az_RU	BODY=Ад ҝүнүндә гәтл | Иса пејғәмбәрин һәјаты\nАд ҝүнүндә гәтл\nМӘТТА 14:1—12 МАРК 6:14—29 ЛУКА 9:7—9\nҺИРОД ВӘФТИЗЧИ ЈӘҺЈАНЫН БАШЫНЫН КӘСИЛМӘСИНИ ӘМР ЕДИР\nҺәвариләр Ҹәлиләдә мүждәни бәјан едирләр. Амма бир нәфәр бу имкандан мәһрумдур. Бу адам Иса пејғәмбәри һамыја тәгдим едән Вәфтизчи Јәһјадыр. О артыг ики илдир ки, һәбсдәдир.\nЈәһја Һирод Антипаны өз өҝеј гардашы Филипин арвады Һиродиаданы алдығына ҝөрә ону ачыг-ашкар иттиһам едирди. Һирод Һиродиаданы алмаг үчүн өз арвадыны бошамышды. О, Мусанын ганунуна әмәл етдијини иддиа едирди. Гануна әсасән исә, онун никаһы ганунсуз иди вә о зина едирди. Јәһја ону мүһакимә етдији үчүн Һирод, чох ҝүман ки, арвады Һиродиаданын тәкиди илә ону зиндана атмышды.\nҺирод Јәһја илә нә едәҹәјини билмир, чүнки һамы ону пејғәмбәр сајыр (Мәтта 14:5). Һиродиада исә ондан фәргли олараг, тәрәддүд еләмир. «Һиродиада үрәјиндә Јәһјаја кин бәсләјир» вә ону өлдүрмәк үчүн фүрсәт ахтарыр (Марк 6:19). Нәһајәт, о, мәгам јетишир.\nОтуз икинҹи илин Пасха бајрамындан бир аз әввәл Һирод өз ад ҝүнү шәрәфинә тәмтәраглы зијафәт гурур. Һиродун бүтүн әјанлары, сәркәрдәләри вә Ҹәлиләнин нүфузлу адамлары бу зијафәтә тәшриф бујуруб. Зијафәт вахты ҝәнҹ Сәлимә (Һиродиаданын әввәлки әри Филипдән доғулмуш гызы) гонаглар үчүн рәгс едир. Кишиләр онун ојнамағына мәфтун олурлар.\nГызын рәгси Һиродун о гәдәр хошуна ҝәлир ки, о дејир: «Үрәјин нә истәјир сөјлә, сәнә верәҹәјәм». О, һәтта анд ичир: «Мәндән нә истәсән, һәтта падшаһлығымын јарысыны белә, истәсән, сәнә верәҹәјәм». Гыз ҹаваб вермәзсән өнҹә чыхыб анасындан сорушур: «Нә истәјим?» (Марк 6:22—24).\nБудур, нәһајәт Һиродиаданын әлинә фүрсәт дүшүр. О, чох фикирләшмәдән ҹаваб верир: «Вәфтизчи Јәһјанын башыны». Сәлимә ҹәлд Һиродун јанына гајыдыб истәјини она билдирир: «Вәфтизчи Јәһјанын башыны бу саат синидә мәнә вер» (Марк 6:24, 25).\nБуну ешидәндә Һирод јаман дилхор олур. Бәс инди нә етсин? Ахы о, гонагларын гаршысында сөз вериб. Ҝүнаһсыз инсанын ганы баһасына олса белә, сөзүнү ҝери ҝөтүрмәјә утаныр. Бу дәһшәтли тапшырығы јеринә јетирмәк үчүн Һирод мүһафизәчини зиндана ҝөндәрир. Чох кечмәмиш мүһафизәчи Јәһјанын башыны бир синидә гыза ҝәтирир, гыз исә ону анасына апарыр.\nБу хәбәр Јәһјанын шаҝирдләринә чатанда онлар ҝәлиб онун ҹәсәдини апарыр вә дәфн едирләр. Сонра һадисәни ҝедиб Иса пејғәмбәрә данышырлар.\nБир мүддәт кечәндән сонра Һирод Иса Мәсиһин адамлара шәфа вердијини вә ҹинләри говдуғуну ешидәндә бәрк горхур. О, елә билир ки, Иса дирилмиш Јәһјадыр (Лука 9:7). Буна ҝөрә дә о, Иса пејғәмбәр ҝөрмәк истәјир. Һироду онун тәлимләри јох, шүбһәсинин әсаслы олуб-олмадығы марагландырыр.\nЈәһја нәјә ҝөрә зиндандадыр?\nҺиродиаданын әлинә һансы фүрсәт дүшүр?\nЈәһјанын өлүмүндән сонра нәјә ҝөрә Һирод Антипа Иса Мәсиһи ҝөрмәк истәјир?


Q=19	C=3	SS=6	LS=9	PS=6	DC=0	LC=0	SD=0	BS=1	G0=30	G1=22	G2=11	DLID=az_RU	BODY=Марк 3 | Онлајн Мүгәддәс Китаб | Јени дүнја тәрҹүмәси\nӘли гурумуш адам сағалыр (1—6)\nДәниз саһилиндә топлашмыш ҹамаат (7—12)\n12 һәвари (13—19)\nМүгәддәс руһа гаршы күфр (20—30)\nИсанын анасы вә гардашлары (31—35)\n3 Иса јенә дә синагога ҝәлди. Орада әли гурумуш бир адам вар иди.+ 2 Фәрисиләр Исаны иттиһам етмәк истәјирдиләр. Буна ҝөрә дә диггәтлә бахырдылар ки, ҝөрсүнләр Иса шәнбә ҝүнү о адамы сағалдаҹаг, ја јох. 3 Иса әли гурумуш адама деди: «Дур, ортаја кеч». 4 Сонра онлардан сорушду: «Шәнбә ҝүнү јахшылыг етмәк дүзҝүндүр, јохса пислик етмәк? Инсаны хилас етмәк дүзҝүндүр, јохса мәһв етмәк?»+ Онлар сусуб динмәдиләр. 5 Иса онларын үрәјинин нә гәдәр күт олдуғуну ҝөрүб бәрк кәдәрләнди.+ Гәзәблә онлара ҝөз ҝәздирди, сонра о адама деди: «Әлини узат». О, әлини узатды вә әли сағалды. 6 Онда фәрисиләр чөлә чыхдылар вә Исаны өлдүрмәк барәдә Һиродун ардыҹыллары+ илә јубанмадан мәшвәрәт етдиләр. 7 Иса өз шаҝирдләри илә бәрабәр орадан чыхыб дәниз кәнарына ҝетди. Ҹәлилә вә Јәһудијјәдән чохлу адам да онун далынҹа ҝедирди.+ 8 Һәтта Јерусәлимдән, Идумијјәдән, Иорданын о бири тајындан, Сур вә Сидон бөлҝәләриндән бөјүк бир издиһам Исанын ишләри һагда ешидиб онун јанына ҝәлди. 9 Ҹамаат ону сыхышдырмасын дејә, Иса шаҝирдләринә балаҹа бир гајығы һазыр вәзијјәтдә сахламағы тапшырды. 10 Иса бир чох адамы сағалтмышды. Буна ҝөрә дә ағыр хәстәлији оланлар Исаја тохунмаг үчүн онун әтрафына топлашырдылар.+ 11 Һәтта мурдар руһлар+ да Исаны ҝөрәндә онун гаршысында јерә јыхылыр вә гышгырырдылар: «Сән Аллаһын Оғлусан».+ 12 Анҹаг Иса ҹинләрә дәфәләрлә гадаған едирди ки, онун ким олдуғуну демәсинләр.+ 13 Иса даға чыхды вә шаҝирдләриндән бәзиләрини+ јанына чағырды. Онлар Исанын јанына ҝәлдиләр.+ 14 Иса ону мүшајиәт етмәк үчүн он ики шаҝирд сечди вә онлары һәвари* адландырды. Иса бу шаҝирдләрә мүхтәлиф јерләрә ҝедиб тәблиғ етмәк тапшырығы 15 вә ҹинләри говмаг сәлаһијјәти верәҹәкди.+ 16 Һәмин он ики шаҝирд+ бунлардыр: Шимон (Иса она һәмчинин Бутрус+ ләгәби вермишди), 17 Зәбәдинин оғлу Јагуб вә Јагубун гардашы Јәһја (Иса һәмчинин онлара Бәнирәгиш*, јәни Илдырым оғуллары ләгәбини вермишди),+ 18 Андреас, Филип, Бартолмај, Мәтта, Томас, Алфај оғлу Јагуб, Тадај, Гејрәтли Шимон 19 вә сонрадан Исаны сатан Јәһуда Искәрјут. Иса бир евә ҝирди. 20 Јенә ҹамаат јығылдығындан онлар чөрәк јемәјә дә имкан тапмадылар. 21 Исанын гоһумлары бу барәдә ешидәндә: «О, ағлыны итириб», — дејәрәк ону тутуб апармаға ҝәлдиләр.+ 22 Јерусәлимдән мирзәләр дә ҝәлиб дедиләр: «Онда Беелзебуб* вар. Бу адам ҹинләри елә ҹинләрин һөкмдарынын әли илә говур».+ 23 Иса мирзәләри јанына чағырды вә мәсәл чәкәрәк сөзә башлады: «Шејтан Шејтаны неҹә гова биләр? 24 Әҝәр падшаһлыг дахилдән парчаланарса, о давам ҝәтирә билмәз.+ 25 Дахилдән парчаланан ев дә давам ҝәтирә билмәз. 26 Әҝәр Шејтан өзүнә гаршы чыхыб дахилдән парчаланыбса, о давам ҝәтирә билмәз, онун ахыры јахындыр. 27 Ҝүҹлү адамын евинә ҝирән онун әл-голуну бағламамыш вар-дөвләтини гарәт едә билмәз. Јалныз бундан сонра еви гарәт едә биләр. 28 Буну билин ки, инсан нә ҝүнаһ иш тутса, нә ҹүр күфр данышса, һамысы бағышланаҹаг. 29 Лакин мүгәддәс руһа гаршы күфр данышан һеч вахт бағышланмајаҹаг,+ бу ҝүнаһ әбәдијјән онун бојнунда галаҹаг».+ 30 Иса бу сөзләри мирзәләрин «онда ҹин вар» дедикләри үчүн сөјләди.+ 31 Исанын анасы вә гардашлары+ ҝәлиб бајырда дурдулар вә адам ҝөндәриб ону чағыртдырдылар.+ 32 Исанын әтрафында чохлу адам отурмушду. Она хәбәр вердиләр: «Анан вә гардашларын бајырдадырлар, сәни истәјирләр».+ 33 Иса онлара деди: «Мәним анам вә гардашларым кимдир?» 34 Сонра әтрафында отуранлара ҝөз ҝәздириб деди: «Будур мәним анам вә гардашларым!+ 35 Аллаһын ирадәсини јеринә јетирән мәним гардашым, баҹым вә анамдыр».+\n^ Јун. Боанерҝес.


Q=16	C=0	SS=0	LS=16	PS=0	DC=0	LC=0	SD=0	BS=2	G0=12	G1=8	G2=8	DLID=az_RU	BODY="Муһәмәдин (с) Маарифи Ишығында" Тәшкилатынын ИИР-ын 13-ҹү президент сечкиләри илә бағлы тәбрик мәктубу\niyun 20, 2021 - 10:08 AM Хәбәрин коду : 1152031 Мәнбә : АБНА Хәбәр Аҝентлији Link:\nҸәнаб Ајәтуллаһ Сејјид Ибраһим Рәиси! Ислам Үммәтинин бир үзвү олараг Сиздән ҝөзләнтимиз ишләриниздә даһа ҹиддијјәтли олуб, Вәлијји Әмр Муслимин, һәзрәт Имам Хаменеинин ҝөстәришләринә вә Имам Заман һәзрәтләринин шәрәфли ҝәлишинин тезләшдирилмәси зәмининдә һазырланмыш лајиһәләринә даҝһа ҹиддијјәтлә әмәл етмәјиниз, дүнја мәзлумларынын һарајына чатмағыныз, залымлар вә онларын планлары гаршысында шиддәтли олмағынызы тәвәгге едирик. Бу јолда Сиз ҹәнабларына Аллаһ Тәаладан уғурлар вә мүвәффәгијјәтләр арзулајырыг.\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, "Муһәмәдин (сәлләллаһу әлејһи вә алиһ) Маарифи Ишығында" Елми вә Мәдәни-маариф Тәшкилаты ИИР-да кечирилән 13-ҹү президент сечкиләри илә бағлы тәбрик мәктубу:\n“Меһрибан вә Бағышлајан Аллаһын Ады вә Јады илә\nӘзиз вә дәјәрли Үмүмдүнја Мүсәлманларынын Али Лидери, Имам Хаменеи һәзрәтләри, Али Тәглид Мәрҹәләри вә Гәһрәман Иран халгы!\nҺөрмәтли ҹәнаб Сејјид Ибраһим Рәисинин, Иран Ислам Республикасынын Президент вәзифәсинә сечилмәси мүнасибәтилә Сизләри сәмими-гәлбдән тәбрик едирик.\nБүтүн һәссас мәгамларда олдуғу кими бу дәфә дә бәсирәтиниз сајәсиндә Имам Хаменеи һәзрәтләринин вә Али Тәглид Мәрҹәләринин вердикләри доғру вә дүзҝүн ҝөстәришләринә әмәл етмәјиниз илә 13- ҹү Президент сечкиләри Иран Ислам Республикасында уғурла һәјата кечирилди.\nБәшәријјәтә гәним кәсилмиш империалист вә дүнја сионизим гүввәләри Сизин бу доғру вә дүзҝүн сечиминиздән бәрк гәзәбләнмиш вә пүскүрмәјдә олан кинләрини даһа да шиддәтләндирмишлр. Бу ҝүнләрдә артыг Ајәтуллаһ Сејјид Ибраһим Рәисинин үнванына сионизмә бағлы медиаларда гарајахма кампанијасына башламышдыр. Анҹаг унутмамалыјыг ки, дүшмәнләрин бу аддымы Иран халгынын вә Сејјид Ибраһим Рәиси ҹәнабларынын доғру вә дүзҝүн јолда олмасына ашкар бир сүбутдур. Неҹә ки, Ислам Ингилабынын Баниси, Даһи Шәхсијјәт Имам Хомејни (ризвануллаһ) һәзрәтләри дүшмәнләрин тәрифләри вә тәһдид етмәләри һаггында белә бујурарды:\n“Әҝәр Америка бизим һагда тәриф дејәрсә вә Америка газетләри бизи тәрифләјәрләрсә бу заман халг мүтләг суал етмәлидир ки, нә баш верир?” (Сәһифеји Имам, ҹилд 9, сәһ. 527.)\n“Бу ҝүнләрдә бизим үчүн еһтимал олуна биләҹәк бөјүк хәтәр будур ки, халг һөкүмәтдән үз чевирә. Америка һөкүмәтә вә ја рәсмиләрә нә гәдәр сөјүш верәсәдә бир о гәдәр халг арасында бунларын һөрмәти чохалаҹагдыр. Диҝәр тәрәфдән јолуназмышлар сизләрә һәр нә гәдәр пислсәләр вә јаманласалар бир о гәдәр сизин үчүн јахшыдыр вә хејринизәдир. Мүсибәт о замандыр ки, сизи тәрифләјәләр.” (Сһифәји Имам, ҹилд 17, сәһ. 250.)”\n“Салам олсун Ибраһимә! Биз јахшы әмәл саһибләрини белә мүкафатландырырыг. Шүбһәсиз ки, о Бизим мөмин бәндәләримиздән иди.” (Гурани Кәрим, Сәффат сүрәси, ајә 109-110 вә 111.)\n“Муһәмәдин (сәлләллаһу әлејһи вә алиһ) Маарифи Ишығында”\nЕлми вә Мәдәни-маариф Тәшкилаты\nИран Ислам Республликасы, Гум шәһәри.